ועדת הכלכלה, כנסת 25, פרוטוקול מספר 278, 2024-01-31 00:00

דוד ביטן: בוקר טוב לכולם

דוד ביטן:  אני פותח את ישיבת ועדת הכלכלה

דוד ביטן:  על סדר היום הצעת חוק אספקת החשמל (הוראת שעה), התשפ"ד-2024 של חברי הכנסת אופיר כץ, חנוך דב מלביצקי, מירב בן ארי, יצחק קרויזר, זאב אלקין וינון אזולאי

דוד ביטן:       לפני שהמציעים יציגו את הצעת החוק, הייתי רוצה לתת לכבוד השייח' מואפק טריף לומר כמה מילים

דוד ביטן:  בבקשה

מואפק טריף: תודה

מואפק טריף:  כבוד היושב-ראש, חברי הכנסת, ראשי רשויות, מכובדיי, ראשית, אני רוצה לחזק את כוחות צה"ל ואת כוחות הביטחון בדרום ובצפון

מואפק טריף:  אנחנו כמובן משתתפים בצער המשפחות על רצח אזרחים וחיילים ומייחלים ומקווים לחזרת החטופים בקרוב

מואפק טריף:       הצעת החוק לא באה בחלל ריק

מואפק טריף:  ההצעה היא תוצאה של מצוקת הבנייה ביישובים הדרוזים מזה כמה עשורים וללא פתרונות מעשיים

מואפק טריף:  ממשלות ישראל וכלל גורמי המקצוע הודו במחדל המתמשך שמביא לפגיעה בצעירי העדה שהם דור העתיד

מואפק טריף:       בשנת 2014 וגם לפני נקבע כי יש לסיים את התכנון ביישובים הדרוזים ואף הוקמה ועדה בראשות השופט גורן שהיה נשיא בית המשפט המחוזי בתל אביב

מואפק טריף:  לצערי הרב לא ראינו את הממצאים והמסקנות ומאז אין התקדמות

מואפק טריף:  לאחרונה שר הפנים משה ארבל החליט להרים את הכפפה ולהוביל לקידום התכנון וההסדרה

מואפק טריף:  כולם יודעים כי מלאכה זו תימשך מספר שנים ובינתיים יש למעלה מ-10,000 בתי מגורים ללא חיבורי חשמל תקינים ולצערי כולם מחוברים באופן פירטי

מואפק טריף:  בבתים אלו גרים הדור הצעיר של העדה שאינו אשם במחדל

מואפק טריף:  בין היתר מדובר בקצינים בכירים, לוחמים שנלחמים גם בשעות אלה ברצועת עזה ושוכבים במארבים בצפון

מואפק טריף:  פגשנו חלק מהם, מח"טים, מג"דים, קצינים, אנשי צוות אוויר ויחידות מיוחדות שכולם מלח הארץ

מואפק טריף:  הם עם עין מכוונת לאויב אך חוששים שתהיה הפסקת חשמל בבית, בגליל או בכרמל

מואפק טריף:      המצוקה היא אמיתית

מואפק טריף:  האנשים היו מעדיפים היתרי בנייה ותשתיות אך זה לא בהישג יד וזה לא באשמתנו

מואפק טריף:  המצב מחייב מציאת פתרון זמני שיהיה במקביל לקידום התכנון

מואפק טריף:  מכאן באה ההצעה לחבר בתי מגורים בלבד כאשר בבוא העת יאפשרו ויוסדרו כל הבתים

מואפק טריף:  שוחחתי עם השרים הנוגעים לעניין, עם שר האנרגיה הקודם והנוכחי, עם השר משה ארבל, עם שר המשפטים וכולם תומכים בעניין הזה

מואפק טריף:  קראתי ושמעתי חלק מדאגת אנשי המקצוע וההסתייגויות

מואפק טריף:  תנוח דעתכם, אנחנו בעד הסדרת הבתים והשלמת תכנון

מואפק טריף:  ההסדרה כי אם יהיה חיבור חשמל, הרשויות לא ישלימו תכנון אינה נכונה

מואפק טריף:  נהפוך הוא

מואפק טריף:  רוצים לקדם את התכנון ובמקביל לסיימו בהקדם אך אין הדבר תלוי בנו

מואפק טריף:  הצעת החוק מתייחסת למנגנון שיוודא קיום מסלול תכנון

מואפק טריף:      אקדים ואומר כי המצב החוקי הקיים כיום לפיו ניתן לחבר חשמל עם הגשת תוכניות מפורטות על-פי צו מיוחד של שר הפנים איננו ישים במרבית היישובים הדרוזים

מואפק טריף:  אולי יש חלק של תוכניות בדלית אל כרמל או בבית ג'אן, ויסבירו ראשי הרשויות, אבל זה חלק קטן

מואפק טריף:  ניתן וצריך לקדם את החוק ואת התכנון במקביל

מואפק טריף:  לא מנתקים את החשמל מהתכנון אלא מוצע לקדם במקביל

מואפק טריף:  חשמל הוא מצרך יסודי ולכן איך אפשר לעשות בו יישום ושימוש ככלי אכיפה להעניש ציבור שלם? זה כמו המים

מואפק טריף:  את המים מחברים ולא מתנים

מואפק טריף:      חלק שואל למה רק היישובים בגליל ובכרמל ואני אומר שממשלות ישראל קיבלו מספר החלטות לגבי אותם ישובים להשלים בהם תכנון אך החלטות לא יושמו ולא בוצעו

מואפק טריף:  אם התכנון היה מושלם כפי שקבעו החלטות הממשלה, לא היינו מגיעים היום לכאן

מואפק טריף:  אנחנו מדברים על אותם ישובים שממשלת ישראל לא מילאו את חובתן כלפיהם ולכן הצורך בחקיקה

מואפק טריף:  המחוקק יכול וצריך לרפא פגמים של ישובים שלמים וזה תפקידכם חברי הכנסת

מואפק טריף:  חברת החשמל תומכת בהצעה

מואפק טריף:  חיבור אלפי בתים בצורה פירטת מהווה סכנה ממשית שפוגעת לא רק ביישובים הדרוזים אלא בכל הסביבה

מואפק טריף:  משפחה שלמה נמחקה למוות בעוספיא לפני יותר מ-14 שנים

מואפק טריף:  שריפות רבות פרצו

מואפק טריף:  לא צריך להמתין לאסון המוני חלילה כדי להתעורר

מואפק טריף:      אני פונה לכל חברי הוועדה וליושב-ראש, בואו נקדם יחד את החוק במהירות האפשרית

מואפק טריף:  לא צריך להיות כאן קואליציה ואופוזיציה אלא כולם צריכים לתמוך ולקדם ולהביא לאישור החוק תוך זמן קצר, כך אנחנו מקווים

מואפק טריף:  מדברים על שותפות ועל ברית חיים עם בני העדה הדרוזית

מואפק טריף:  בבקשה, תראו לנו, תקדמו ותאשרו את החוק

מואפק טריף:  תודה

דוד ביטן: אופיר, אתה היוזם העיקרי של החוק הזה

אופיר כץ: תודה אדוני היושב-ראש, השייח', ראשי הרשויות, חברי הכנסת, סעיף 157 לחוק התכנון והבנייה קובע שמבנים שנבנו שלא בהתאם להיתר בנייה וכאלה המכונים בנייה לא חוקית לא יחוברו לחשמל

אופיר כץ:  הסעיף נחקק בשנת 1981

אופיר כץ:  הרציונל שהיה לסעיף הזה הוא לאכוף את הוראות חוק תכנון והבנייה ולמנוע תמריץ לבנייה לא חוקית

אופיר כץ:  לפי הסעיף חברת החשמל לא תספק חשמל לעבודות בנייה אם אין אישור או היתר בנייה

אופיר כץ:  עם זאת, בחלוף 30 שנים מאז חקיקתו ובהיעדר חיבור חשמל, היכולת להתקיים קשה כיום עד בלתי אפשרית והזכות לחשמל היא זכות יסוד שנגזרת גם מהזכות לקיום בכבוד

אופיר כץ:      בשנת 2022 נקבע ששר הפנים מוסמך לקבוע בצו חיבור מבנים שהחלו בהליך התכנוני אבל זה תיקון צר מדי והוא לא נותן מענה מספק למצוקה הקשה שנגרמת לבתי מגורים ביישובים רבים, בטח שלא מענה מיידי ודחוף הדרוש דווקא עכשיו בתקופת מלחמת חרבות ברזל

אופיר כץ:      אני נחשפתי למצוקה הקשה של חלק מהבתים האלה בסיוריי בצפון ואני חושב שמדינת ישראל לא יכולה להתעלם מהמצוקה ומהעוול האמיתי שנגרם להם כתוצאה מהחיבור בין חיבור לחשמל לבין היתר בנייה

אופיר כץ:  יתכן שהחיבור הזה בין הדברים נכון לגבי בנייה חדשה אבל אי אפשר להתעלם מכך שיש בתי מגורים שכבר שנים רבות בנויים וגרות בהם משפחות שאין להן חשמל חוקי

אופיר כץ:  זה עוול שבשעת מלחמה לא יתכן שיימשך

אופיר כץ:      בהתאם להצעת החוק שר האנרגיה והתשתיות, בהתייעצות עם שר הפנים, יהיה מוסמך לקבוע בצו מתחמים שמבני המגורים בהם יהיו זכאים לחיבור לחשמל אף אם לא התקיימו בהם הוראות סעיף 157(א)

אופיר כץ:       אני גיליתי את הבעיה הזאת ביישובים דרוזים וצ'רקסים ולדעתי הבעיה הזאת מתעצמת במלחמה כאשר רבים מבניהם מגויסים ומשפחותיהם נותרות ללא חשמל ובלי יכולת אפילו לקבל התרעות על אזעקות ועם חשש מסיכונים בטיחותיים שקיימים באופן רגיל אבל עוד יותר בימי מלחמה

אופיר כץ:  לכן ההצעה שלי מכוונת ליישובים האלה

אופיר כץ:  עם זאת אני מבקש שנתחיל בבחינה של השאלה מה ההסדר הנכון ואחר כך נראה היכן צריך ואיך להחיל אותו

אופיר כץ:      לפי הצעת החוק שלי ושל שאר היוזמים יחד איתי החוק המוצע ייקבע כהוראת שעה לשנתיים

אופיר כץ:  שר האנרגיה והתשתיות יוסמך לקבוע בצווים מתחמים שהחיבור לחשמל נדרש בהם מטעמי בטיחות או נסיבות מיוחדות

אופיר כץ:  אני מציע שכאן נשמע את הגורמים המוסמכים שיאמרו אילו מצבים מצדיקים זאת

אופיר כץ:  לדעתי מבני מגורים שקיימים כבר שנים רבות, כפי שגם אמר השייח', בלי חיבור חשמל ושכבר ברור שסעיף 157(א) לא מרתיע אותם, אין טעם להוסיף חטא על פשע לגביהם והגיע הזמן למצוא להם פתרון

אופיר כץ:       אני גם חושב שנסיבות המלחמה הן נסיבות מיוחדות וגם מקומות בהם לא באשמת הרשות המקומית לא נעשו תוכניות מפורטות כי אין תב"ע או כל סיבה אחרת, אלו סיבות מספקות לכך שהשר יקבע אותם כמתחם מזכה

אופיר כץ:      ההצעה מעודדת את הרשויות המקומיות להגיש תוכנית מפורטת כאשר בחלק מהיישובים בשל היעדר תקציב לרשות או בירוקרטיה, הרשות לא מצליחה להגיש תוכנית מפורטת וזה קריטי כי אז יוצא שהחוק לא מרתיע ולא מתמרץ בנייה לא חוקית אלא הוא פשוט מנציח מצב בעייתי קיים

אופיר כץ:      ההצעה משנה את זה כי לפי ההצעה הרשות המקומית תצטרך להתחייב לעשות תוכנית מפורטת ואנחנו צריכים למצוא דרך שההתחייבות שלה תהיה אמיתית

אופיר כץ:  לשם כך צריך לחשוב על מנגנון מסוים

אופיר כץ:  בהצעה מוצע שיינתן לרשויות תקציב מסוים לכך וגם תמיכה מקצועית ממשרדי הממשלה כי לתת תמריץ חיובי לרשויות להגיש תוכנית מפורטת

אופיר כץ:  יתכן שנכון גם לקבוע סנקציה ואני פתוח לבחון את זה

אופיר כץ:       מצד אחד נראה שזו הצעה מהפכנית שמייצרת שינוי בכל התפיסה של הקשר בין חיבור חשמל לבנייה לא חוקית ומצד שני מדובר בהסדר כמעט זה להסדר שנחקק בשנת 1996 וקבע כהוראת שעה הסדר דומה לגבי בתים שלא מיועדים להריסה

אופיר כץ:       אני מבקש מיושב-ראש הוועדה חברי חבר הכנסת ביטן שיפנה לקבל נתונים על הבתים, האם יש לגביהם צווי הריסה מינהליים או שיפוטיים ובהתאם לכך נבין את היקף הבעיה ונחליט כיצד ליישם את הצעת החוק

אופיר כץ:      החוק חל מחודש מרס 1996 והיה מיועד לחול במשך שנתיים אך בפועל הוארך על ידי הממשלה עד מאי 2007

אופיר כץ:  נדיר שאני מצטט מפסקי דין אבל הזכות לחשמל היא זכות לקיום מינימלי בכבוד ואני חושב שאי אפשר לעצום עיניים ולומר שאין בעיה, רק כדי לא לעודד בנייה לא חוקית

אופיר כץ:  כאשר מדברים על בתי מגורים שמתגוררים בהם כבר שנים רבות, אי אפשר כבר לדבר על עידוד

אופיר כץ:  לפעמים כאשר המדינה מבינה שיש בעיה, עליה למצוא פתרון

אופיר כץ:  לעתים המדינה יוצאת בתקופות עם מבצעים גם מבחינת תשלומי מיסוי וגם מבחינות אחרות כדי להסדיר דברים

אופיר כץ:  צריך להסתכל על ההצעה הזאת באופן דומה

אופיר כץ:  מבצע של כמה שנים שבסופו הרבה מהבנייה הלא חוקית יתחיל להיות מוסדר וזה הרבה יותר נכון מאשר להתעקש על זיקה בין בנייה לחשמל

אופיר כץ:  אנחנו אפילו לא יודעים, ואשמח לשמוע את משרד המשפטים ומשרד הפנים, אם הזיקה הזאת בכלל מצליחה ומייצרת אכיפה כי על פניו לא נראה שהיא מצליחה, אם יש עדיין כל כך הרבה בתי מגורים שלא מחוברים לחשמל וממשיכים שנים רבות להתגורר בהם

אופיר כץ:      אני חושב שזו הצעת חוק חשובה

אופיר כץ:  אני מבין את הקושי שהיא מעוררת בקרב משרדי הממשלה אך אני חושב שככל שיביאו לנו נתונים עדכניים ונוכל למצוא פתרונות יצירתיים לבעיות, נוכל לייצר הסדר זמני שיוביל לפתרונות קבועים בעתיד

אופיר כץ:  אני מבקש שלצד ההתנגדויות תבואו בראש פתוח כי גם אני בא בראש פתוח למצוא פתרונות

אופיר כץ:      לגבי התחולה

אופיר כץ:  אני מציע כרגע לפרק בין השאלות

אופיר כץ:  הבעיה המרכזית שעולה היא האם המבצע הזה שאני מציע דרוש

אופיר כץ:  אם נגיע למסקנה שהוא דרוש ונייצר הסדר פרטני מתאים, אז נדון בשאלה של התחולה ולגבי איזה ישובים

אופיר כץ:  תודה

חמד עמאר: אדוני היושב-ראש, חבריי חברי הכנסת שנמצאים כאן, כבוד השייח' מואפק טריף, ראשי רשויות

חמד עמאר:  השייח' מואפק טריף, שעה 09:00 בבוקר בכנסת, ראשי רשויות – ראש מועצת כסרא סמיע, ראש מועצת מע'אר, ראש מועצת בית ג'אן, ראש מועצת עוספיא וראש מועצת דלית אל כרמל

חמד עמאר:  כולם כאן כי הנושא מאוד מאוד חשוב

חמד עמאר:      אני קודם כל רוצה לברך אותך על קיום הדיון הזה ועל קביעת דיון המשך כבר בשבוע הבא

חמד עמאר:  זה מעודד וזה סימן טוב לכך שאנחנו יכולים להגיע כמה שיותר מהר לחוק אותו נעביר בקריאה ראשונה, אני מקווה בשבועות הקרובים

חמד עמאר:  חשמל הוא לא מצרך שהוא מיותר

חמד עמאר:  חשמל זה מצרך בסיסי לאדם

חמד עמאר:  אני רוצה להזכיר לכולם – והשייח' הזכיר זאת – שמשפחה שלמה, אבא, אמא, תינוק, נספתה כתוצאה מהרעלה מגנרטור ואני לא רוצה שהאסון הזה יחזור על עצמו

חמד עמאר:  אני רוצה להגיד לכם שאנחנו יכולים להיות באסון יותר גדול בהרבה מהאסון הזה כי הרבה חיבורים פירטיים רצים ביישובים הדרוזים

חמד עמאר:  אלפי בתים לא מחוברים לרשת החשמל

חמד עמאר:  אני אומר לכם שבקור הזה ובחום בית לא יכול להתקיים בלי חשמל ולכן הוא מושך מהשכן והשכן מושך מהשכן שמושך ממישהו אחר שמושך

חמד עמאר:  בסופו של דבר תהיה לנו שריפה ענקית ונאבד הרבה אנשים

חמד עמאר:       לא יכול להיות מצב שחייל, קצין, נלחם בעזה קרוב לארבעה חודשים והבית שלו לא מחובר לחשמל

חמד עמאר:  לא יכול להיות מצב כזה במדינה מתוקנת, במדינה דמוקרטית

חמד עמאר:  אתה לא יכול להרשות לעצמך שזה יהיה ואנחנו ככנסת לא יכולים להרשות לעצמנו שזה יהיה ולעבוד לפי חוק שחוקק לפני 30 שנים שאמר שחייב להיות היתר על מנת להתחבר לחשמל

חמד עמאר:  אני אומר לכם שלא ראשי הרשויות אשמים שאין תכנון ביישובים הדרוזים אלא זו תפיסת עולם ומדיניות שבמשך שנים הובילו במוסדות התכנון על מנת לתקוע את כל התכנון ביישובים הדרוזים

חמד עמאר:  זה לא היה רק עניין של תקציבים אלא גם עניין של תפיסת עולם

חמד עמאר:  לא נתכנן, לא נמשיך, לא, לא, לא, אבל בסופו של דבר היישובים חייבים את התכנון, היישובים חייבים את החשמל, היישובים חייבים את המים

חמד עמאר:  אני זוכר שלפני כשלושה-ארבעה חודשים ניסו להעביר הצעת חוק לניתוק מים למי שאין היתר בנייה

חמד עמאר:  הצעת החוק הזו עברה בקריאה ראשונה ואני מקווה שלעולם הצעה זו לא תגיע לכנסת ולא תתקדם כי לנתק מים, חשמל וטלפון, אנחנו במצב אחר במדינת ישראל

חמד עמאר:      אני אומר לכם חבריי שאנחנו בוועדת הכלכלה ואני מכיר את יושב-ראש הוועדה ויודע שיש לו את היכולות ויש לו את האפשרות לקדם את החוק

חמד עמאר:  יש הרבה קשיים בחוק אבל אנחנו יכולים להתגבר על כל הקשיים

חמד עמאר:  אנחנו המחוקק, אנחנו הריבון והכנסת יכולה לקבוע

חמד עמאר:  אני אזכיר לכולם שהייתה תקנה שאפשרה חיבורי חשמל ונתנה פתרון לא לפני 100 שנים אלא לפני כ-17 שנים

חמד עמאר:  החוק היה קיים והיה אפשר להתחבר לחשמל דרך התקנות ואכן אלפי בתים התחברו וזה לא פגע בתכנון אלא להפך

חמד עמאר:  גם הצעת החוק שמביא אופיר כץ לא הצעת חוק קבועה אלא היא הוראת שעה ואני מקווה שבהוראת השעה הזאת נצליח לפתור את הבעיות של כל היישובים הדרוזים

חמד עמאר:  תודה רבה

זאב אלקין: אדוני היושב-ראש, אני מודה לך גם על ההחלטה שלך להביא את החוק הזה לדיון במהירות

זאב אלקין:  לא מזמן הוא עבר במליאה והגיע לכאן לדיון

זאב אלקין:  אני חושב שהכרחי לקדם את החקיקה כמה שיותר מהר, גם מבחינת הצדק וגם מבחינת ההגדרה של החוק עצמו

זאב אלקין:  מדובר על הוראת שעה ולכן בהיבטים האלה הוראת שעה היא תמיד משהו שצריך להיות מקודם מהר כי אחרת זה יפספס את ההזדמנויות

זאב אלקין:  לכן, בשונה מחוקים אחרים שלפעמים לוקח לנו כאן זמן רב לדון עליהם, לדייק ועוד לדייק, בחקיקה הזאת אני חושב שצריך להוביל אותה ואני מאוד אשמח אם תוביל אותה כמה שיותר מהר כדי שהיא תהיה רלוונטית

זאב אלקין:      נשאלתי לא פעם ולא פעמיים למה עושים את זה בצורה כזאת, למה דווקא ביישובים הדרוזים וכולי

זאב אלקין:  אני חושב שיש לזה הסבר מאוד מאוד ברור דווקא בהקשר של הוראת השעה

זאב אלקין:  אנחנו נמצאים במצב לחימה ובמצב לחימה היכולת של האנשים שנלחמים וגויסו, חלקם במילואים וחלקם בסדיר, לטפל בהסדרה של הבית להם ולנסות להתמודד עם הסוגייה הזאת של חיבור לחשמל היא לא קיימת

זאב אלקין:  אנחנו לא מצפים שמישהו שנמצא בעזה יתחיל משם להתעסק עם כל התהליך המורכב מאוד והבירוקרטי

זאב אלקין:  מצד שני אנחנו גם לא מצפים שהוא יילחם בעזה ויפחד שאין חשמל לבני משפחתו

זאב אלקין:  לכן הרעיון ללכת לכיוון הזה, יש לו הסבר, למה זה מייחד דווקא את היישובים הדרוזים

זאב אלקין:  אולי אפשר לשקול הגדרה אחרת של ישובים בהם יש אחוז מאוד גבוה של הלוחמים

זאב אלקין:  גם זאת אופציה משפטית שכדאי לשקול אותה

זאב אלקין:  יכול להיות שזה ייתן פתרון לעוד כמה ישובים במגזר המיעוטים, שם יש בעיה דומה וגם שם יש אחוז לוחמים מאוד גבוה או שרוב התושבים הם כאלה

זאב אלקין:  הסיבה למה הלכנו לכיוון החקיקה יחד עם חברי חבר הכנסת אופיר כץ ועוד חברי כנסת נוספים שהצטרפו ליוזמה הזאת היא ברורה

זאב אלקין:      ראיתי את המציאות הזאת ואני חייב לומר לך גם כשר הבינוי והשיכון לשעבר

זאב אלקין:  יצא לי הרבה מאוד לסייר ביישובים הדרוזים ואין מה לומר, הרבה פעמים מדינה היא זאת שאחראית לתכנון ביישובים של מגזר המיעוטים בכלל והמגזר הדרוזי במיוחד

זאב אלקין:  היא לא עשתה מה שהיא צריכה לעשות כדי לקדם תוכניות וכתוצאה מזה הגענו לאן שהגענו, שיש הרבה בתים שיש להם בעיה של החיבור

זאב אלקין:  בזמנו, עת הייתי שר השיכון, ניסיתי לקדם פתרונות בתחום הזה ולקדם כמה שיותר תוכניות אבל הפתרונות האלה לא יכולים להגיע ולתת תוצאות ביום אחד אלא זה תהליך שלוקח זמן

זאב אלקין:       לכן בסופו של דבר אין ברירה אלא לתת פתרונות ביניים עד שהמדינה יחד עם ראשי הרשויות יעשו את הנדרש ויסדירו את כל היישובים הדרוזים ויאפשרו גם פתרון מערכתי כולל

זאב אלקין:  בהתחשב בתהליך הזה - שאגב, היום הוא מתבצע ולצערי אני חושש שפחות באינטנסיביות מכפי שהיה בקדנציה הקודמת - אני חושב שהכרחי לתת את הכלים הזמניים האלה שהצעת החוק שלנו נותנת כפתרון

זאב אלקין:      יצא לי לשוחח עם לא מעט מחבריי ראשי רשויות במגזר הדרוזי ולא היה סיור שלא העלו בפניי את הבעיה הזאת, שוחחתי עם חברים נוספים, עם חברים שלנו כאן לבית הזה

זאב אלקין:  יושב כאן לצדי חבר הכנסת לשעבר אכרם חסון שאני לא חושב שהיה לי מפגש אחד איתו שהנושא הזה לא עלה כנושא מרכזי

זאב אלקין:      בסופו של דבר זה חוק צודק, חוק נכון וראוי לקדם אותו כמה שיותר מהר כדי שאנשים שנלחמים עבור מדינת ישראל ירגישו את עצמם רגועים יותר ושלפחות יש להם מצרך בסיסי כמו חשמל

ששון גואטה: אדוני היושב-ראש, השייח', יש כאן שתי בעיות

ששון גואטה:  החוק הזה נותן פתרון לשתי בעיות מאוד מאוד גדולות

ששון גואטה:  אנחנו מכירים את בעיות ההרחבות בכפרים הדרוזים כאשר לא מאשרים להם אותן והסחבת שקיימת בנושא

ששון גואטה:  הם עוברים הרבה בעיות והם עדיין לא מצליחים לבוא ולקדם הרחבות או אפילו להקים ישוב

ששון גואטה:  זו עדה שהיא יחסית די סגורה, מנסה לשמור על עצמה ולכן הם בונים בית אחד ליד השני או אחד מעל השני וזה בסדר גמור

ששון גואטה:       הפתרון השני שהחוק הזה נותן, אני אסביר את זה כמי שגר במושבים שגם להם יש את אותה בעיה

ששון גואטה:  מה שקורה זה שבגלל שיש חיבורים לא חוקיים וחברת חשמל לא ערוכה לאספקת החשמל, בימי הקיץ או בימי החורף הקרים – ואנחנו גרים בגליל, כולנו כאן גרים בגליל – יש עומס

ששון גואטה:  ברגע שיש היתרים, חברת חשמל לא יודעת לפי ההיתר להיות ערוכה והיא מגדילה אתה רשת ומגדילה את הפאזות

ששון גואטה:  בגלל שחברת החשמל לא ערוכה לזה, נשרפים פאזות ויש לנו ביישובים הפסקות חשמל

ששון גואטה:  לא סובל זה שהתחבר באופן לא חוקי אלא כפר שלם סובל כאשר נשרפים פאזות ונשרפים הכבלים

ששון גואטה:  זה קורה במיוחד בזמן המלחמה

ששון גואטה:      בשיחה עם מנכ"ל חברת חשמל, הוא בעד החוק, אמר לי שניתן לו לחבר, שהוא יודע מה הוא מחבר ויודע למה להיות ערוך, הוא מגדיל את הפאזות וכולי

דוד ביטן: הוא בעד לחבר חשמל ללא קשר לטופס 4

ששון גואטה: כן

ששון גואטה:  הוא אמר שרשות התכנון רוצה לעבוד ורוצה לפקח - שהיא תפקח כי חברת חשמל היא לא כלב השמירה של רשות התכנון

ששון גואטה:  גם אצלנו במושב יש את הבעיות האלה

ששון גואטה:  במקרה יש לי היתר אבל גם אני בימים קשים נשאר בלי חשמל למשך כמה שעות

ששון גואטה:  החוק הזה חייב לעבור ולא רק לאלה שמחברים אותם

ששון גואטה:  אלא גם עבור כל החבר'ה שכבר גרים בכפר שיהיו להם חיים הרבה יותר נוחים

אליהו דלל: מי שיושב בוועדות התכנון והבנייה יודע שהיום ניתן להתחבר גם ללא טופס 4 באישור של מהנדס העיר ויושב-ראש הוועדה

דוד ביטן: זה בתנאי שאתה יודע מה עומד להיות

דוד ביטן:  כאן אין להם שום דבר

דוד ביטן:  אין להם אפשרויות

דוד ביטן:  זה לא חל במקרה הזה

אליהו דלל: זה נכון שאתה יודע מה עומד להיות ויכול להיות שאתה לא תקבל טופס 4 אבל זה קיים

דוד ביטן: מה שאתה אומר לא חל במקרה שלהם

אליהו דלל: לא חשוב

אליהו דלל:  כדאי לדעת

חמד עמאר: לא חל במקרה של היישובים הדרוזים

דוד ביטן: כן

אליהו דלל: קודם כל, כדאי לדעת

אליהו דלל:  אני אומר את זה בצורה ברורה

חמד עמאר: חוץ מזה, אין לנו יושבי-ראש ועדות

אליהו דלל: דבר נוסף

אליהו דלל:  אני חושב שבמקרה הזה אני בעד הוראת השעה, כי המצב, אם משאירים אותו כך, הוא יהיה הרבה יותר גרוע גם מבחינה תכנונית וגם מבחינת אספקת החשמל

אליהו דלל:  יותר מזה, אנחנו רוצים לעזור לעדה הדרוזית

אליהו דלל:  אני חושב שזה נכון לטפל בנושא הזה בצורה נאותה

אליהו דלל:  תודה

אכרם חסון: אדוני היושב-ראש, מכובדיי, בוקר טוב

אכרם חסון:  קודם כל, ברכות על קיום הדיון החשוב הזה

אכרם חסון:  אנחנו מודים ליושב-ראש מקרב לב

אכרם חסון:  אנחנו מדברים על נושא מאוד כאוב

אכרם חסון:  בזמנו, בשנות ה-80, השר שחל הוביל את זה ואחר כך גדעון סער הוביל עוד תקנה כזאת ואני יחד עם שר האוצר שלעבר משה כחלון העברנו תקנת שעה וחיברנו בתים

אכרם חסון:       זה לא פתרון אידיאלי וזאת מכמה סיבות

אכרם חסון:  קודם כל, החשמל כפי שכולכם יודעים הוא מצרך בסיסי

אכרם חסון:  היום יש תלמידים שצריכים מחשב בבית וצריכים מקרר שיהיה בו חלב ומזון

אכרם חסון:  כמו שמקורות נותנת אישור לחיבור מים בלי היתר בנייה ובלי טופס 4, אותו דבר בזק, רוב הבתים מחוברים לחשמל

אכרם חסון:  היושב ראש, אני רוצה שתבין דבר אחד

אכרם חסון:  אין בית שלא מחובר לחשמל אבל הסכנה שרוב הבתים מחוברים לחשמל פיראטי

אכרם חסון:  אני לא יודע אם אתה זוכר שבזמנו נחנקה משפחה שלמה ומתה כתוצאה מכך ששמה את הגנרטור בתוך הבית כי לא היה לה חשמל

אכרם חסון:  המשפחה נחנקה והכנסת התעוררה וכך גם ממשלת ישראל

אכרם חסון:  המקרה הזה יכול לחזור על עצמו כל יום

אכרם חסון:  זה גם גורם לשריפות בקיץ, שורף טבע, שורף את העצים, שורף את הפארקים כי אנשים רוצים לשרוד

אכרם חסון:  כפי שאמרתי פעמים רבות אנשים הם עבריינים בעל כורחם

אכרם חסון:  האזרח הפשוט לא רוצה להיות עבריין אבל הוא עבריין כי אין לו ברירה, כי מישהו לא תכנן, מישהו לא נתן לו אופציה לחיות תחת קורת גג עם היתר בנייה, עם תוכנית מאושרת

אכרם חסון:      מצד שני, ביטן היקר, הדרוזים מפסידים את אדמתם הפרטית

אכרם חסון:  המדינה לא נותנת לנו אדמה כמו ביקנעם, כמו בטירת הכרמל, כמו מסביב לדלית אל כרמל יש כמה ערים שמקבלות מהמינהל הכול מסודר

אכרם חסון:  אנחנו מפסידים את האדמות שלנו

אכרם חסון:  במקום לתת לנו פרס כי זה לא עולה כסף למדינה, באים ומענישים אותנו

אכרם חסון:  אני מדבר על כל הצעירים בני העדה הדרוזית, הצעירים, לא המבוגרים כי לאבא שלי יש חשמל, לי יש חשמל, לכל אלה מגיל 50 ומעלה יש חשמל אבל אנחנו מדברים על הצעירים, על הזוגות הצעירים שמחליטים לא להתחתן כי לא מקבלים היתר בנייה, מחליטים לא להתחתן כי אין להם חשמל, כי אין להם תשתיות

אכרם חסון:      לכן אני מבקש ממך לסייע ולעזור לכל אלה שהגישו את הצעת החוק וזה הזמן לומר להם תודה רבה, לאופיר כץ, לידידי זאב אלקין שעושה עבודת קודש יחד עם שאר חברי הכנסת

אכרם חסון:  הוראת השעה, מניסיוננו, אני הכנתי אותה עם אלוף-משנה והכנתי את התוכנית עם המהנדסים והבאתי אותה והכנסת העבירה אותה וקיבלנו אותה, אבל צריך לתת להם יותר זמן

אכרם חסון:  צריך לתת עד שבע שנים כדי שהרשויות יספיקו לתכנן, שהמפורטות יאושרו ולא יהיו בעיות

אכרם חסון:  יש לנו בעיות גם בוועדות התכנון, לא המקומיות אלא המחוזיות ולפעמים הארצית

אכרם חסון:  לכן זה פוגע בנו

אכרם חסון:      שוב, אני מברך ומאחל שאתם תזרימו את כל הכוח שלכם כדי שהחוק הזה יאושר כמה שיותר מהר כי אתה רואה בחורף הקשה הזה שיש הרבה ניתוקים בגלל שיש עומס על החשמל ואין כוח הספק לחברת החשמל ביישובים, מה שגורם עוד נזק לילדים ולמשפחות

אכרם חסון:  תודה רבה

דוד ביטן: הצעת החוק הזאת הוגשה על ידי כלל המפלגות בכנסת

דוד ביטן:  לפי חברי הכנסת המגישים אני רואה שכל המפלגות בעניין וזה חשוב מאוד

דוד ביטן:      אני אומר בצורה ברורה שהבעיה שלנו היא שכל כמה שנים אנחנו חוזרים לבעיה

דוד ביטן:  צריך לפתור אותה באופן כוללני

דוד ביטן:  רק לאשר חיבור זמני ובסוף עוד חמש שנים אנחנו נבוא לכאן עם אותה בעיה, זה לא נותן פתרון לשום דבר

דוד ביטן:  לכן החוק הזה צריך לתת פתרון לכל הבעיה

דוד ביטן:  מי שלא יעשה את הדברים האלה, בסוף זה אומר הוצאת היתר בנייה

דוד ביטן:  זה לא רק הגשת תוכנית כזו או אחרת אלא כל אדם צריך לקבל היתר בנייה וכל אדם שמבקש היתר בנייה צריך להבין שיש לזה עלויות

דוד ביטן:  עלויות מבחינתו ואת זה אתם צריכים להסביר למי שצריך להוציא היתר בנייה

דוד ביטן:      אם נגיע לשלב הסופי של החוק, אני רוצה לכסות את כל הבעיות

דוד ביטן:  אני מבין שהאוצר כאן

דוד ביטן:  משרד הפנים כאן

דוד ביטן:  צריך להקצות תקציב לדבר הזה

דוד ביטן:  כל מה שצריך לעשות במסגרת התב"ע וכל הדברים שמסביב, צריך להקצות תקציב ומהר וזאת כדי שהדברים ייעשו מהר

דוד ביטן:      לגבי משרד הפנים ומשרד התכנון, בחוק הזה אנחנו נצטרך להגביל את הוועדות במשך הזמן שהן יעשו את העבודה ויקבלו את ההחלטות

דוד ביטן:  אלה צריכות להיות תקופות זמן קצרות מאוד

דוד ביטן:  גם אם זה לא כתוב היום בחוק, אנחנו נתקן את החוקים לגבי הנושא של הטיפול בדרוזים כיוון שלוקח שנים עד שמאשרים תוכנית וזה לא מתקבל על הדעת

דוד ביטן:  זה לא צריך להיות יותר משנה, מהרגע שמגישים את התוכנית עד הרגע שהיא מאושרת

קריאה: לוקח חמש שנים

דוד ביטן: אנחנו צריכים להגביל

דוד ביטן:  לאחר מכן אנחנו צריכים לפתור בעיות ספציפיות

דוד ביטן:  היום הבתים בנויים ללא קווי בניין

דוד ביטן:  ברוב התב"עות שקיימות היום יש קווי בניין של שלושה מטרים, של ארבעה מטרים, וזה לא מתקבל על הדעת

דוד ביטן:  צריך לבוא ולומר שמה שבנוי, בנוי במובן הזה שאלה יהיו קווי הבניין של אותו בית ספציפי כי אחרת אף פעם לא נצא מזה

דוד ביטן:  יהיה תב"ע, תבוא לקבל היתר ואתה לא תוכל לקבל אותו כי אין לך קו בניין כזה או אחר

דוד ביטן:       נרצה לדעת מראשי הרשויות כמה בתים לא מחוברים - הבנתי מכם שמדובר בכ-12,000 מתוך 40,000 - ובני כמה אותם בתים

דוד ביטן:  את הבתים החדשים, אלה שנבנו רק לאחרונה, אני לא מתכוון להכניס אותם למסגרת החוק

דוד ביטן:  אני אומר לכם את האמת

דוד ביטן:  מי שבונה עכשיו, צריך לבנות כמו שצריך

דוד ביטן:  בתים ישנם, בוודאי יוכנסו

דוד ביטן:  סוג הבעלות היא פרטית, כך זה בכפרים הדרוזים

דוד ביטן:  צווי הריסה, איזה צווי הריסה יש היום, האם הם שיפוטיים או מינהליים

דוד ביטן:  נצטרך לתת מענה גם לעניין הזה כיוון שאם אתה מאשר חיבור חשמל זמני ומחר בבוקר באים עם צו והורסים לו את הבית, אז לא עשינו כלום

דוד ביטן:  גם בנושא הזה נצטרך לקבל נתונים

אכרם חסון: השייח' הוביל עם נשיא המדינה משהו מאוד מיוחד

אכרם חסון:  זה גם המקום להודות לשייח' על העבודה הקשה שעשה

דוד ביטן: צריך לתת התייחסות גם לעניין הזה

דוד ביטן:  אני רוצה לדעת ממשרד המשפטים וממשרד הפנים האם הזיקה בין חיבור חשמל לנושא האכיפה אכן תרם לאכיפה

דוד ביטן:  אני שומע שכולם מחוברים לחשמל כך שכנראה זה לא תרם כלום

דוד ביטן:      כולם ידברו

דוד ביטן:  אם לא ידברו היום, ידברו בישיבה הבאה

דוד ביטן:  אני אומר בצורה ברורה ששנתיים לא מספיקות כי ברור שעד להוצאת ההיתר ייקח זמן

דוד ביטן:  לכן אם ניתן שנתיים ובעוד שנתיים נבוא לשבת שוב, מבחינתי זה לא רציני

דוד ביטן:  לכן צריך לתת שנתיים פלוס שלוש שנים כאפשרות הארכה, לפי קצב ההתקדמות של כל רשות ורשות

דוד ביטן:  צריך להיות ספציפי וכל ראש מועצה צריך לדעת שאם הוא לא עושה את הפעולות שהוא מחויב לעשות מבחינתו והוא לא עשה אותן, אותו ישוב לא יקבל את ההארכה של עוד שלוש שנים

דוד ביטן:  לא חייבות להיות שלוש שנים אלא אפשר לתת הארכה של שנה

דוד ביטן:  ניתן סמכות לשר להביא את ההארכה הזאת לוועדת הכלכלה או כל ועדה אחרת שנחליט עליה כדי לאשר את זה

דוד ביטן:  גם לכם ברור שאתם צריכים לדאוג לתושבים שלכם ולא כל הזמן להאשים את הממשלה שכן נתנה או לא נתנה

דוד ביטן:  מה שאתם צריכים לעשות, תעשו

דוד ביטן:  את ההארכות עד להוצאת ההיתר, נתחשב בזה בכל עירייה ועירייה באופן ספציפי

דוד ביטן:  לכן תהיה לכם אחריות בעניין הזה

דוד ביטן:      אני אומר בצורה גלויה שאני רוצה לפצל את החוק

דוד ביטן:  מצד אחד לאשר באופן מיידי את חיבור החשמל במסגרת פיצול וכל יתר הבעיות נפתור לאט לאט בדיונים

דוד ביטן:  זה בלתי אפשרי לטפל בכל ביחד

דוד ביטן:  אני רוצה ממך, אתה גם יושב-ראש הקואליציה, בשלב ראשון פיצול החוק ולתת את חיבור החשמל כרגע כהוראת שעה כדי לפתור את הבעיה ולאחר מכן לפתור את יתר הבעיות במסגרת החוק

דוד ביטן:  את פיצול החוק נעשה באופן מהיר ולאחר מכן נדון ביתר הבעיות

איתי עצמון: אני עוד רוצה לבדוק את העניין

דוד ביטן: תבדוק

דוד ביטן:  אני אומר מה אני הייתי רוצה לראות ולסיים את העניין

דוד ביטן:  זה לא מסיים את העניין, זה לא שאם יש חיבור חשמל כל ראשי הרשויות ישבו על זרי דפנה אלא צריך לפתור את הבעיה כי בכל מקרה אנחנו נגיע לבעיה הזאת וצריך לפתור אותה אחת ולתמיד

דוד ביטן:      אני רוצה שמשרדי הממשלה ייתנו לנו תשובה לנושא השוויון בפני החוק

דוד ביטן:  אני מבין שצריך לתת קדימות לעדה הדרוזית מכל מיני סיבות וגם מהסיבות שבעצם הממשלה ורשויות התכנון לא עשו את כל מה שנדרש מהן כדי לפתור את הבעיות של היישובים הספציפיים של הדרוזים

שלום דנינו: דוד, חשוב להדגיש נקודה מאוד מאוד חשובה שלא מייצרת איזה שוויון רוחבי לכל מקום

שלום דנינו:  ברוב המקרים מדובר בקניין פרטי

דוד ביטן: נדון על זה

דוד ביטן:  אתה מגיע למסקנה

שלום דנינו: אני לא מגיע למסקנה

שלום דנינו:  אני מנסה לומר למשרד המשפטים שאתה דורש ממנו לעשות עבודה של שוויוניות, לקחת בחשבון שזה קניין פרטי של האנשים האלה

שלום דנינו:  זאת קרקע פרטית

שלום דנינו:  זאת לא קרקע שפלשו אליה או לקחו אותה

דוד ביטן: זה אחד הטיעונים אבל קרקע פרטית יש גם לאחרים

דוד ביטן:  צריכים לדבר גם על הנושא של השוויוניות בפני החוק והוא חלק מהעניין

דוד ביטן:  משרד המשפטים יתייחס לזה במסגרת הדיונים אבל בשלב ראשון אני רוצה לפצל את החוק ללא קשר לכל הטענות מסביב ולאשר את חיבור החשמל הזמני

איתי עצמון: נדבר על זה

דוד ביטן: נדבר על זה

דוד ביטן:  אין בעיה

דוד ביטן:  מבחינתי אני כבר נותן את המסקנה עוד לפני שמתחילים את הדיון ואומר מה אני הייתי רוצה לראות

דוד ביטן:      משרדי הממשלה, אני רוצה שתסבירו לי מה ההבדל בין החוק הזה לבין החוק שעבר בקדנציה הקודמת עם הממשלה הקודמת לגבי חיבור חשמל

דוד ביטן:  נרצה לדעת מה ההבדל בין שני החוקים האלה

דוד ביטן:  היה חוק שאישר חיבור חשמל אבל לא עשו איתו כלום

דוד ביטן:  במסגרת החוק ההוא לא הצליחו לחבר ולו בית אחד

דוד ביטן:  עושים חוקים ובסוף אין שום דבר מהם

שלום דנינו: אי אפשר לממש אותם

דוד ביטן: זה לא רציני

דוד ביטן:  אם רוצים לסייע, מסייעים

דוד ביטן:  אם לא רוצים, מראש אומרים לא

דוד ביטן:  אי אפשר לעשות חוק ובסוף זה סתם נייר שאין לו שום משמעות מבחינת התושבים עצמם

דוד ביטן:       נגיע בהמשך למשרדי הממשלה

דוד ביטן:  עכשיו נאפשר לראשי הרשויות לומר את דברם

דוד ביטן:  ראש מועצת כסרא סמיע     

יאסר גאדבן: כבוד היושב-ראש דוד ביתן, שייח' מואפק טריף, כולם, חברים

יאסר גאדבן:  נמצא יחד איתנו איתי אלימלך, מנהל מחוז צפון בארגון נכי צה"ל והוא פועל למען כמה נכים מבני העדה בצפון

יאסר גאדבן:  אחר כך תוכל לשמוע ממנו דברים רבים

יאסר גאדבן:  הזמנתי אותו במיוחד כדי שתשמעו על המצוקה הקיימת

יאסר גאדבן:  נמצאים עוד נציגים נוספים וכל אחד מהם יציג את עצמו

יאסר גאדבן:      כבוד היושב-ראש, אין לי מה להוסיף על מה שאמר השייח' ועל מה שאמרו החברים

יאסר גאדבן:  אני רוצה לומר בכמה מילים שאני שמח על איך שפתחת ואמרת חקיקה מיידית, פיצול החוק לשני חלקים ולתת לחבר

יאסר גאדבן:  העדה הדרוזית תרמה, תורמת ותמשיך לתרום ולתת

יאסר גאדבן:  אמרו לי פעם שלא אגיד מה עושה המדינה למענך אלא מה אתה עושה למען המדינה

יאסר גאדבן:  עשינו מעל ומעבר והגיע הזמן שלנו

יאסר גאדבן:  לעדה נגרם עוול גדול וארוך

יאסר גאדבן:  אין מילים לתאר את זה

יאסר גאדבן:  שמענו הבטחות ושבענו והיו הבטחות מכאן ועד הודעה חדשה

יאסר גאדבן:       אני רוצה להודות לאופיר כץ על המהלך שהוא הוביל והוא הוביל את זה

יאסר גאדבן:  אופיר כץ הגיע ליישובים, ישב, דיבר, התחבר, הגיע לשייח' והגיע למועצה כסרא סמיע

יאסר גאדבן:  אופיר כץ, תודה רבה לך

יאסר גאדבן:  תודה לאלי כהן שר האנרגיה שמיד התחבר לזה ולישראל כץ שר האנרגיה הקודם והיום שר החוץ

יאסר גאדבן:  באמת, אם אופיר, אלי וישראל לא היו נמצאים, לא היינו מגיעים למצב הזה, כמובן בתמיכת כל הגורמים הנוספים

יאסר גאדבן:      צריך לממש את ההבטחות לעשייה

יאסר גאדבן:  כל העדה מחכה לאור

יאסר גאדבן:  מחברים בריכות וצימרים ומחברים רפתות ולולים ללא היתרים – וזה קורה בהרבה מקומות ואנחנו מכירים את זה מקרוב – אבל אנחנו מדברים על מגורים, על בתים של זקנים של חיילים, של מטופלים, של מונשמים שמחוברים לחשמל

יאסר גאדבן:  צריך לעגן בחוק ולומר שמחברים כל בית שנמצא בתוכנית מפורטת, שנמצא בתהליך של תוכנית מפורטת

יאסר גאדבן:  כמו שראיתי את הוראת השעה, סעיף 4 – אחר כך החברים יכולים להרחיב – כל בית קיים, חייבים לחבר אותו לחשמל

יאסר גאדבן:  לא יעלה על הדעת שבית שקיים וגרים בו אנשים לא יחברו אותו לחשמל ולא משנה מה התוצאות

יאסר גאדבן:  הרחבתם ואמרתם ראשי הרשויות והמועצות לא עבריינים

יאסר גאדבן:  זה שלא היה תכנון, זאת לא בעיית ראשי הרשויות ולא בעיית המועצות

יאסר גאדבן:  אלה החלטות ממשלה – ואתה יודע היטב מי הוביל את ההחלטות האלה – ולכן הבעיה לא אצלנו אלא היא למעלה

יאסר גאדבן:       אם כן, הדבר הראשון הוא החלטה שכל בית יחובר לחשמל

יאסר גאדבן:  צריך לציין שכל בית שנבנה לפני 1 בינואר 2024 ושלא יאמרו לי 2018 ו-2019 וכולי

יאסר גאדבן:      לגבי קרקע פרטית

יאסר גאדבן:  יש קרקע שהיא בסכסוך

יאסר גאדבן:  עד היום בכסרא סמיע לא סיימו את הסכסוך מול המדינה

יאסר גאדבן:  אם יש שמגרש והוא בבעלות פרטית והוא יהיה בבעלות פרטית אבל בגלל הסכסך בטאבו עדיין רשומה המדינה, במקרה כזה לא יחברו אותו לחשמל? מינהל התכנון, כל העולם מתעסק עם פירוק מושא או לא פירוק מושא

יאסר גאדבן:  חבר'ה, כל בית שנבנה, נבנה על קרקע פרטית

יאסר גאדבן:  אין דבר כזה שבית נבנה על קרקע מדינה

יאסר גאדבן:       לגבי תקציב

יאסר גאדבן:  אל תזרקו את הכדור לרשויות המקומיות ותאמרו שאת התכנון עושה מינהל התכנון ואת הביצוע עושות הרשויות המקומיות

יאסר גאדבן:  אם תחשבו שהביצוע ייעשה על ידי הרשויות המקומיות, תשכחו מהעניין

יאסר גאדבן:  כמו שיש תקציב לטובת התכנון, צריך שיהיה תקציב לטובת ביצוע תשתיות, אם זה עילי ואם זה תת קרקעי

יאסר גאדבן:       אני רוצה להודות לכל מי שלקח חלק, במיוחד לחברת חשמל, גם למנכ"ל, נמצא כאן היועץ המשפטי

יאסר גאדבן:  ההירתמות קיימת, התמיכה קיימת, העזרה קיימת ועכשיו צריך תוך זמן קצר, כמה שיותר מהר, לחבר את הבתים לחשמל

יאסר גאדבן:  תודה רבה לכולם

רפיק חלבי: אני מברך על ההצעה שלך לפצל את החוק

רפיק חלבי:  קודם לתת חשמל ואחר כך נדון בדברים הנוספים

רפיק חלבי:  אני בא לדבר איתכם בשם משפחה אחת בשכונה בדלית אל כרמל, משפחת רז'ה והב חפיז

רפיק חלבי:  יש להם שני ילדים שזקוקים לאינהלציה

רפיק חלבי:  אין להם חשמל

רפיק חלבי:  יש להם חשמל פיראטי וכל פעם שהוא נפסק, הם מזמינים אמבולנס ומשלמים אלפי שקלים

רפיק חלבי:  כל שבוע פעמיים-שלוש פעמים הם מנסים להציל את הילדים שלהם ונזקקים לאמבולנס חיצוני

רפיק חלבי:  אני אומר לך שחברת החשמל מעוניינת

רפיק חלבי:  מאיר שפיגלר אומר את המשפט הכי נכון שצריך להגיד אותו

רפיק חלבי:  הוא אומר שאנחנו לא יחידת אכיפה, אנחנו חייבים לתת את השירות הזה וכמו שנותנים מים, צריך לתת חשמל

רפיק חלבי:  החשמל הוא לא סנקציה

רפיק חלבי:  החשמל הוא לא תנאי

רפיק חלבי:  החשמל הוא צורך בסיסי לכל אחד ואחד

רפיק חלבי:  לכן אסור את זה בטופס 4 או טופס 2

רפיק חלבי:      אני אומר לך שלדלית אל כרמל יש תוכנית כוללנית מאושרת ויש בה חמש תוכניות מפורטות מאושרות ועדיין יש בתים שאי אפשר לחבר אותם אלא צריך תצ"רים, צריך כסף

רפיק חלבי:  ממשלות ישראל – לא מדינת ישראל – לדורותיהם, כל הממשלות, לא תקצבו את התכנון

רפיק חלבי:  זה לא רק לתכנן תכנון כוללני, אחר כך יש לך מפורט, אחר כך יש לך תצ"רים, אחר כך יש לך טאבו והמדינה לא תקצבה את התכנון

רפיק חלבי:  לכן שרשויות התכנון ומשרדי הממשלה השונים יועילו בטובם לא לתקציב את התכנון בכפרים הדרוזים ב-47 מיליון שקלים לשלוש שנים, לכל הכפרים ביחד

רפיק חלבי:  אני בדלית אל כרמל לבד צריך 100 מיליון שקלים

רפיק חלבי:  לכן אי אפשר לא לתת ולהפוך אותנו לעבריינים ואחר כך גם להעניש אותנו

רפיק חלבי:       האדמות הן פרטיות

רפיק חלבי:  לא מספיק שמחייבים אותנו לעשות איחוד וחלוקה, לא מספיק שאנחנו צריכים להפריש 30 אחוזים מהאדמות הפרטיות, 95 אחוזים מהאדמות בדלית אל כרמל, לא רק בדלית אל כרמל אלא בכל הכפרים, הן אדמות פרטיות

רפיק חלבי:  95 אחוזים

רפיק חלבי:  אם כן, גם מפרישים 30 אחוזים, גם גורמים לסכסוכים, גם מחייבים אותנו ואחר כך כדי לבקש חשמל אתה צריך להביא היתר

רפיק חלבי:  הייתה הצעת החלטה של ווליד טאהא, לפני כן הייתה הצעת החלטה שאתה מפקיד תוכנית או מגיש תוכנית, אתה יכול לקבל חשמל אלא שאם התוכנית קיבלה תוקף – וזו אחת הבעיות שבהצעת החוק, בהוראת השעה – אתה לא יכול לקבל חיבור חשמל עד אשר תביא טופס 4

רפיק חלבי:  יש לך תצ"רים שיכולים להימשך חמש שנים ושש שנים, וצדקת אדוני היושב-ראש כשאמרת ששנתיים לא מספיקות כי גם חמש שנים לא יספיקו

קריאה: מה זה תצ"רים?     

רפיק חלבי: תכנון לצורכי רישום

דוד ביטן: הצעת החוק יכולה לפתור את זה

רפיק חלבי: היא צריכה לפתור את זה

רפיק חלבי:  לכן זו בעיה מאוד קשה

רפיק חלבי:      נקודה נוספת

רפיק חלבי:  יש לי שכונה, שכונת ביר דובה בדלית אל כרמל, שקיימת כבר 30 שנים אבל היא לא הייתה במסגרת התכנון הכוללני

רפיק חלבי:  עכשיו היא קיימת שם

רפיק חלבי:  בתים נמצאים 30 ו-40 שנים ואין להם חשמל והכול פיראטי

רפיק חלבי:  צדקת, כולם מחוברים לחשמל אבל בוא תראה איך – חביות, קווי חשמל על הרצפה, בחורף יכול לעבור מישהו ולהתחשמל תוך שנייה אחת

רפיק חלבי:  זאת מציאות הזויה

רפיק חלבי:  אפילו במקום הכי נידח בהודו אין דבר כזה

רפיק חלבי:  זה פשוט בלתי ייאמן

רפיק חלבי:      ברשותך, אני רוצה לסיים בעוד משפט אחד

רפיק חלבי:  אני מסכים איתך שאנחנו צריכים לחשוב תמיד על שוויוניות ולכן אני חושב שצריך לחבר את כל הבתים לרשת החשמל ולעשות זאת מיד

רפיק חלבי:  אני פונה לכל נציגי משרד המשפטים ולרשויות התכנון ומבקש מכם להבין דבר אחד

רפיק חלבי:  יש לנו סגנון חיים משלנו, יש לנו אופי חיים משלנו, אפילו קמיניץ אמר שתהיו יותר גמישים ויותר רגישים

רפיק חלבי:  אנחנו נתקלים בחומות אטומות של אי הבנה

רפיק חלבי:  לכן אני חושב שהדיון הזה הוא כל כך חשוב ולא במקרה המנהיג הרוחני של העדה הגיע לכאן בשעה 09:00 בבוקר

רפיק חלבי:  זה לא מקרה שכמעט כל ראשי הרשויות נמצאים כאן

רפיק חלבי:  זה קורה בגלל חשיבות הנושא

רפיק חלבי:      אני פונה אליך דוד ביטן אני מכיר אותך כל כך הרבה שנים ויודע שאם אתה רוצה, אין זו אגדה

רפיק חלבי:  אתה יכול לדחוף את החוק הזה

רפיק חלבי:  אין דרך אחרת ואנחנו חייבים לחבר ולהביא את הבשורה הגדולה הזאת לכל התושבים שיהיה להם חשמל

רפיק חלבי:  יש אור בקצה הכנסת

דוד ביטן: ראש מועצת סאג'ור שהוא גם יושב-ראש הפורום

ג'בר מועדי: תודה לכולם

ג'בר מועדי:  שייח' מואפק טריף, יושב-ראש הוועדה, אני מודה על הכוונות ליושב-ראש הקואליציה אופיר כץ ולשרים שיזמו, ישראל כץ, לכל מי שהתכוון ורוצה לפתור את הבעיה

ג'בר מועדי:  חשוב לי אדוני היושב-ראש לדייק בעובדות כי מישהו כאן מתבלבל באחריות של מי על מה

ג'בר מועדי:      חלק מהיישובים, ויושבים כאן ראשי הרשויות שלהם, המתאר לא הורחב מעל 20 ו-30 שנים

ג'בר מועדי:  האחריות על התכנון, כמו שאדוני אמר, אצלנו אין יושב-ראש

ג'בר מועדי:  אני לא יושב-ראש הוועדה אצלי

ג'בר מועדי:  אנחנו כפופים לוועדות מרחביות שנקראות ועדות תכנון ובנייה

ג'בר מועדי:  נאמר כאן שהפכו את ראשי המועצות לעבריינם בעל כורחם

ג'בר מועדי:  שיהיה ברור שמי שהוא עבריין, אלה שאחראים על התכנון ומי שאחראי על התכנון, אלה לא אנחנו

ג'בר מועדי:  גם אם מחר תגיד לי שארחיב את המיתאר, לי אין סמכות לכלום, חוץ מהאצבע שיש לי בוועדת התכנון המרחבית וזהו

ג'בר מועדי:  מי שנכשל במשך יותר מ-40 שנים ולא פתר את בעיית התכנון ומתן מענה למגורים, אלה לא אנחנו אלא אותן ועדות תכנון

ג'בר מועדי:      צריך לזכור עוד עובדה

ג'בר מועדי:  היישובים הדרוזים מאז קום מדינת ישראל הופקעו מהקרקעות שלהם, מעל 75 אחוזים מהקרקעות הפרטיות

ג'בר מועדי:  בית ג'אן – 83 אחוזים

ג'בר מועדי:  ממה שנשאר לנו מהקרקעות הפרטיות, יש לנו ייחודיות בטופוגרפיה ובהרים וכולם יודעים שלתכנן שם זה לא הכי קל

ג'בר מועדי:  יוצא שגם לא תכננו, גם הפקיעו לנו קרקעות ועכשיו קיים מה שנאמר כאן לגבי הפרשה של 30 אחוזים לצורכי ציבור – ויותר מזה, אני כאזרח שנשאר לי דונם, יש לי ארבעה ילדים, אני צריך להפריש 25 אחוזים ואחר כך , כדי לפתח את השכונה, מחייבים אותי בחוק עזר לממן

ג'בר מועדי:  גם לוקחים לי את הקרקע, גם לא הרחיבו את המיתאר וגם רוצים שאני אשתתף בסלילת הכבישים

ג'בר מועדי:  מבחינתנו ההפרשה של ה-25 אחוזים זה חוק עזר להשתתפות בעניין וכך אנחנו גם נאתגר את התושבים

ג'בר מועדי:      אני לא רוצה להרחיב בנושא חשמל אבל אנחנו כאן קהילה דרוזית ואני רואה כאן את ההנהגה של כל העדה, את המנהיג הרוחני ואת ראשי הרשויות

ג'בר מועדי:  שידעו תושבי ישראל שנכון להיום העדה הדרוזית היא העדה היחידה במדינת ישראל שהתחילה את שנת 2024 עם אפס תקציב

ג'בר מועדי:  יושב כאן יושב-ראש הרשות לפיתוח היישובים הדרוזים במשרד ראש הממשלה

ג'בר מועדי:  אנחנו החברה היחידה במדינה שאין לנו תקצוב כמעט בכל משרדי הממשלה כי החומש הסתיים ועוד סיבות רבות

ג'בר מועדי:  יש הבטחות, אמרו שזה המצב נכון לעכשיו

ג'בר מועדי:  עמדתנו היא שאם מדברים על תכנון לבתים שהם ללא היתר, על קרקע פרטית ולא על קרקע המדינה וכאלה שלא חרגו, העמדה שלנו היא אחת - לא צריך לחכות לתכנון

ג'בר מועדי:  אם נחכה עכשיו לתכנון, בינתיים ייבנו עוד 100 בתים ושאף אחד לא יספר סיפורים כי אנשים רוצים לגור והם יגורו והם יבנו

ג'בר מועדי:  הפתרון הוא הסדרה

ג'בר מועדי:  מכירים את המילה? מצלמים תמונת מצב של כל הבתים הקיימים ובית שיש לו קונסטרוקציה, שהוא תקני, שהוא עומד בפני רעידות אדמה ולא מהווה חסם תכנוני עתידי, לאשר אותו ומיד

ג'בר מועדי:  האוצר, כך אתם תחסכו הרבה מאוד כסף, מיליוני שקלים שמוצאים על תכנוני סרק

ג'בר מועדי:  זה הפתרון ליישובים הדרוזים אותו אנחנו מציעים

ג'בר מועדי:      לגבי חוק החשמל

ג'בר מועדי:  אנחנו מברכים על התיקונים שאתם עושים אבל עמדתנו היא כמו עמדת חברת החשמל – לבטל את החוק לגמרי

ג'בר מועדי:  אין קשר

ג'בר מועדי:  עוד מעט לא נצטרך את חברת החשמל בגלל הסולרי, עוד מעט גם בזק יתחיל לספק חשמל

ג'בר מועדי:  העמדה שלנו היא לבטל את החוק לגמרי

ג'בר מועדי:      אני רוצה לציין עובדה נוספת בנושא חברת חשמל

ג'בר מועדי:  מדברים כאן על חיבור בתים ללא היתר

ג'בר מועדי:  יש גם בתים בהיתר ובטופס 4 ואין תשתיות לחבר אותם לחשמל

דוד ביטן: איך יכול להיות?     

ג'בר מועדי: כי אין תשתיות

ג'בר מועדי:  תשתית החשמל לא מספקת כדי לתת מענה

ג'בר מועדי:  אם כן, גם לתקצב את חברת חשמל כדי לסלול את התשתיות הדרושות, לא למועצות אלא לחברת חשמל, זה צורך הכרחי

דוד ביטן: בדיוק בגלל זה אני רוצה לפצל את החוק

דוד ביטן:  כל הדיונים העקרוניים, אם צריך או לא צריך, ברור שחברת חשמל אומרת את מה שהיא אומרת אבל עם כל הכבוד לחברת החשמל, היא גוף מבצע והיא לא גוף שקובע מדיניות

דוד ביטן:  אני מכיר את העמדה של מנכ"ל חברת החשמל אבל יש עוד עמדות כמו של משרד המשפטים, של משרד הפנים, מינהל התכנון וכולי

אחמד טיבי: תודה רבה מכובדי

אחמד טיבי:  ראשית, אני רוצה לברך את השייח' מואפק טריף שיצא לרגע ואת ראשי הרשויות הדרוזיות

אחמד טיבי:  אני יזמתי בשנים האחרונות את חוק החשמל המקורי שאמור היה להתקבל בממשלה הקודמת אבל הממשלה הקודמת סיכלה אותו

דוד ביטן: הוא התקבל

אחמד טיבי: לא

אחמד טיבי:  התקבל חוק אחר שונה לחלוטין

אחמד טיבי:  הנה, היועץ המשפטי מהנהן בראשו

דוד ביטן: אמרתי את זה לפני שבאת, שהביאו חוק אבל אי אפשר לבצע כלום

אחמד טיבי: נכון

זאב אלקין: זה לא מה שאמרתם בקדנציה הקודמת ובבחירות

דוד ביטן: לא משנה

דוד ביטן:  באופן כללי

דוד ביטן:  אני לא אומר מי אשם

דוד ביטן:  מי שאשם, תשאיר בצד

אחמד טיבי: שקד הצליחה להעביר את זה לחוק תכנון ובנייה, קשה את זה עם עלויות ולכן החוק הוא לא אפקטיבי

זאב אלקין: אתה הורס לליכוד את הקמפיין הקודם שלו

אחמד טיבי: אני באותה עמדה, גם בממשלה הקודמת וגם בממשלה הזאת

אחמד טיבי:  אני עקבי

אחמד טיבי:      אין ספק שחשמל הוא מצרך יסוד כמו מים וכמו מזון

אחמד טיבי:  לכן אני לא מצליח להבין את ההחרגה של חשמל ובהתנייתה בטופס 4

אחמד טיבי:  אני זוכר שבזמנו עמד שר האוצר כחלון – הוא היה אחראי על תכנון ובנייה – ואמר מעל הדוכן שאסור לקשור בין חיבור חשמל לבין טופס 4

דוד ביטן: אני רוצה להבין

דוד ביטן:  אם מישהו פולש לשטח לא שלו

אחמד טיבי: אנחנו לא מדברים על זה

קריאה: אצל הדרוזים אין דבר כזה

דוד ביטן: רגע

דוד ביטן:  אני לא מדבר על הדרוזים

דוד ביטן:  הוא מדבר באופן כללי ולאו דווקא על הדרוזים

דוד ביטן:  יש סיבות למה צריך להוציא היתר

דוד ביטן:  ברגע שאתה נותן את כל החיבורים, אין לבן אדם שום תמריץ להוציא היתר

אחמד טיבי: יש אלפי בתים לא מחוברים לחשמל ורוב מוחץ של הבתים האלה על קרקע פרטית ולא פולשים

דוד ביטן: גם לקרקע פרטית צריך היתרים

שלום דנינו: בחיבור יש גם היבט בטיחותי

שלום דנינו:  אנחנו לא מדברים על האישור העקרוני שכן

אחמד טיבי: אני רוצה לדבר על ההיבט הבטיחותי

אחמד טיבי:  אני רוצה להזכיר לכם שני מקרים, האחד בעוספיא, משפחת טיוב שנשרפה כתוצאה מזה שבבית היה חשמל פיראטי והמקרה השני בבית צפאפא, משפחת אליאן

אחמד טיבי:  אם מדברים על שיקול בטיחותי, אלה הדברים שצריך למנוע על ידי חיבור חשמל

אחמד טיבי:  העמדה של חברת החשמל היא עמדה נכונה

אחמד טיבי:  גם יפתח רון-טל שהיה יושב-ראש הנהלת החברה וגם מאיר שפיגלר, העמדה שלהם ברורה והיא שאנחנו רוצים ומוכנים לחבר בלי טופס 4

אחמד טיבי:  זה מה שהם אומרים

אחמד טיבי:  לכן צריך ללכת על הדבר הזה

אחמד טיבי:      אני רוצה לדבר על החוק הזה שמייחד דרוזים וצ'רקסים

אחמד טיבי:  אנחנו לא התנגדנו לחוק הזה ואנחנו רוצים שהוא יעבור

אחמד טיבי:  אנחנו ניתן לו לעבור בלי להתנגד אבל אין ספק שכוונת המחוקק היא לתקוע טריז

אחמד טיבי:  אני לא רוצה לשמש כלי בתקיעת הטריז הזה

אחמד טיבי:  אין ספק שאם הוא יתקבל, זה יהיה יותר קל בבג"ץ לחבר את שאר הבתים

אחמד טיבי:  אני מעדיף ללכת בדרך הישר, כמו שאמר רפיק, לחבר את כל הבתים

אחמד טיבי:  כל מי שיש לו בית בלי חשמל, בית על קרקע פרטית, אולי גם במתחם מאושר, חייב לקבל חיבור לחשמל, גם אם הוא ערבי מטייבה

אחמד טיבי:  אם אתם מדברים על צמודי גבול או טמרה, פסוטה, ערב אל עראמשה, או בדרום או ברהט, היכן שאנשים נהרגו מטילים

אחמד טיבי:  לכן גם במרכז, היכן שאנשים לא נהרגו, מגיע להם חשמל

אחמד טיבי:  לכן לא התנגדנו לחוק הזה

אחמד טיבי:  אנחנו רוצים שכל הבתים ביישובים הדרוזים יתחברו

אחמד טיבי:  נקודה

אחמד טיבי:       בעבר אמרתי גם בוועדת הכספים וגם בוועדה הזאת שבבית ג'אן למשל, המקום הכי מוסדר על ידי המדינה זה בית הקברות הצבאי

אחמד טיבי:  אין אזורי תעשייה

אחמד טיבי:  יש בתי קברות מפותחים

אחמד טיבי:  זאת כפיות טובה של המדינה

שלום דנינו: עכשיו אתה רוצה לתקוע בינינו טריז?     

אחמד טיבי: לא

אחמד טיבי:  הדרוזים יודעים לומר את זה הרבה יותר טוב ממני

שלום דנינו: אז תניח להם

אחמד טיבי: לא, אני לא מניח להם כי אני רוצה שיהיה שוויון לכולם

שלום דנינו: אני חושב שאת הייתה אחת ההנחיות הראשונות שהיושב-ראש אמר למשרד המשפטים

אחמד טיבי: יש ראש ממשלה שמשקר להם כל הזמן

אחמד טיבי:  מוכר להם לוקשים

שלום דנינו: אנחנו עכשיו בוועדת הכלכלה וזה הבסיס השוויוני שיהיה לכולם

אחמד טיבי: אל תגן סתם על שום דבר

אחמד טיבי:  אל תגן

אחמד טיבי:  יש מצב לא תקין וצריך לתקן אותו

דוד ביטן: ניתן לבג"ץ לקבוע אם יש שוויון או אין שוויון

אחמד טיבי: הוא כבר קבע בעבר

אחמד טיבי:  אם החוק הזה יעבור ואנחנו נאלץ לפנות לבג"ץ כדי להיות שווים, ברור שנזכה אבל עדיף ללכת בדרך המלך ושכולם יקבלו, גם בטייבה, גם בערב אל עראמשה וגם ברהט, כמו שמקבלים בבית ג'אן

שלום דנינו: תופתע לשמוע שבעניין הזה אני איתך

שלום דנינו:  אל תדחוף אותי לפינה

דוד ביטן: לכן יש המון שאלות שעולות מהחוק הזה ולכן אני רוצה לפצל אותו

אחמד טיבי: אני אשמח לשמוע את חוות הדעת המשפטית

דוד ביטן: אני עדיין לא נכנס לזה

דוד ביטן:  בכל מקרה יצטרכו - ואני חושב שיש נימוקים למה לעדה הדרוזית מגיע קדימות בעניין הזה - לדון בזה

אחמד טיבי: אני רושם לפרוטוקול שכאשר אמרתי ראש-הממשלה משקר, אף אחד לא תיקן אותי

דוד ביטן: לא רציתי לקיים כרגע ויכוח פוליטי

דוד ביטן:  אנחנו לא בוויכוח פוליטי ולכן החלטתי לא לענות לך

דוד ביטן:  אתה מוביל אותי לוויכוחים פוליטיים וכרגע זה לא מתאים לנושא הדיון שלנו

דוד ביטן:  זה מסיט אותנו מנושא הדיון ולכן לא עניתי לך ולא בגלל סיבה אחרת

דוד ביטן:  שאלת השוויון תעלה והשאלה למה לעדה הדרוזית מגיע טיפול מיוחד, גם היא תעלה

דוד ביטן:  אם נפתור את הבעיה הזאת, בעיית השוויון נופלת מאליה

דוד ביטן:  בכל מקרה, יש לכם כוונה להגיש בג"ץ, בסדר, אולי בג"ץ יקבע אם יש שוויון או אין שוויון והאם לעדה הזאת מגיע איזשהו יתרון יחסי מול יתר העדות במדינת ישראל

דוד ביטן:      אמרתי את זה בתחילת הישיבה אלא שאתם לא נתתם לי ולו רבע נימוק חוץ מזה שהממשלה אשמה בכל אבל מהבחינה הזאת זה לא מספיק לנמק את זה

אופיר כץ: הוא אמר כוונת המחוקק

אופיר כץ:  המחוקק יושב כאן וכוונת המחוקק היא לא לתקוע טריז בין אנשים

אופיר כץ:  אנחנו באים לתקן כאן

אופיר כץ:  שמענו את ראשי הרשויות ואנחנו מכירים את הדברים

אופיר כץ:  זו הכוונה שלנו ויש נימוקים מספיק טובים

אופיר כץ:  אנחנו באים לעזור לעדה הדרוזית והצ'רקסית ואנחנו לא מתביישים בזה

אופיר כץ:  הוא דיבר על זכויות בחברה אבל יש גם חובות לאזרחים בחברה

דוד ביטן: לא רציתי להיכנס לוויכוח הזה כבר עכשיו אבל נכנסנו

דוד ביטן:      ראשי המועצות

בהיג' מנצור: בוקר טוב לכולם

בהיג' מנצור:  השייח' מואפק, יושב-ראש הוועדה ביטן, חברי הכנסת, חבריי, עמיתיי, פורום ראשי המועצות וכל הנוכחים

בהיג' מנצור:  אני מאוד שמח שדוד ביטן לוקח את ההובלה של החקיקה הזו

בהיג' מנצור:  אנחנו מכירים אותו ויודעים שאם הוא מתכוון, הוא עושה

בהיג' מנצור:  אני מקווה שהעשייה שלו תביא לתוצר הכי טוב שיכול להיות

בהיג' מנצור:      הרבה אנשים דיברו על האסון בעוספיא שם משפחה נפטרה כתוצאה מחיבור פיראטי אבל החסירו הרבה דברים ממה שקרה

בהיג' מנצור:  שלושה אנשים שנהרגו כתוצאה מחיבור החשמל, גם אביו אחרי שנה נפטר כתוצאה מהאסון שקרה, אימא שלו שוכבת כצמח וכל המשפחה עדיין מוכה

בהיג' מנצור:  זה לא רק האסון שהיה לפני כמה שנים אלא יש שרשרת של אסונות שקורים

בהיג' מנצור:  אני מדבר על מעל 1,000 בתים בעוספיא שאין להם חשמל והכול חיבור פיראטי

בהיג' מנצור:  אתה תבוא לשכונת זוחלוק בשכונה המערבית מעל רמת דוד, מעל שדה התעופה שלנו ממנו כל שני ושלישי, בוקר וערב יוצאים מטוסים, רואים את שכונת זוחלוק, שכונת הקצינים של אוגדת עזה כאשר בכל השכונה הזאת אין חשמל

בהיג' מנצור:      דיבר רפיק על משפחות מצוקה ועל משפחות שאין להן חשמל ואנחנו מדברים על עניין הומניטרי

בהיג' מנצור:  נמצא כאן גרשון, היועץ המשפטי של חברת החשמל, הוא יודע שאני העברתי לחברת חשמל בקשה לחבר בתים רק על בסיס הומניטרי

בהיג' מנצור:  בן 18, מכונת החמצן הפסיקה לעבוד והאימא רצה להורים שלה כדי לחבר אותו

ג'בר מועדי: קשה לי לעכל שאנחנו בשנת 2024 מדברים על חיבור חשמל כדי לתת מענה רפואי לילד בעוספיא

ג'בר מועדי:  אני סיימתי כיתה ז', לא היה חשמל בסאג'ור ובלולים של

ג'בר מועדי:  לעופות היה חשמל

ג'בר מועדי:  אנחנו עדיין באותו מצב

בהיג' מנצור: אדוני היושב-ראש, בשנות ה-80 השר שחל – אתה לא היית חבר כנסת – פתר את הבעיה

בהיג' מנצור:  איך שהוא פתר את הבעיה, גם אתה יכול לפתור אותה כי אתה הבולדוזר שלנו

בהיג' מנצור:  כאן אופיר כץ מסוגל לעשות במסגרת כל חברי הכנסת, להביא את הישועה מהכנסת הזאת שעוד יש לנו אמון בה

בהיג' מנצור:       אני מאוד שמח שאחמד טיבי נמצא כאן ואני אומר לך שיש 80 אחוזים דרוזים, יש מוסלמים ונוצרים וגם יהודים

בהיג' מנצור:  דרך אגב, יש לי 300 יהודים שחיים אצלנו

אחמד טיבי: נשאיר את היהודים הפעם מחוץ לחיבור החשמל

בהיג' מנצור: אני אומר לך שכראש מועצה אני אדאג לכולם

בהיג' מנצור:  אני שמח שאתה עושה מה שנקרא הפרדה

בהיג' מנצור:  אתה עושה פיצול לחוק וכך עושים כדי להזיז דברים

בהיג' מנצור:  אם אתה מפצל את החוק, אתה מביא ישועה ואתה מקצר את התהליך

בהיג' מנצור:  הבעיה היא זמן

בהיג' מנצור:  פיצול החוק עושה את העניין ואפשר לסדר אותו

בהיג' מנצור:      לפני כשעה הייתי אצלך בלשכה ואני אומר לך מה הבעיה

בהיג' מנצור:  בשנת 1978 תוכנית המתאר האחרונה שהייה בעוספיא, ניסו להביא תוכנית מתאר לעוספיא בלי לשאול את עוספיא, כאילו תושבי עוספיא לא קיימים

בהיג' מנצור:  מינהל התכנון לא שואל אף אחד ותוכנית מתאר מחוזית לא מדברת

בהיג' מנצור:  אני אומר להם שאני לא רוצה את התוכנית הזאת ושואלים אותי למה

בהיג' מנצור:  אני אומר להם שכל הבתים שאין להם חשמל, אני לא יכול לחבר אותם ולכן אני מתנגד לתוכנית ואז אומרים שעוספיא לא רוצה תכנון

בהיג' מנצור:  אני רוצה תכנון אבל המדינה לא רוצה לתת לי אפשרות לתכנן כי היא לא מכניסה לי את כל הבתים שאין להם חשמל

ג'בר מועדי: שימשיכו לבנות

ג'בר מועדי:  זה הפתרון

ג'בר מועדי:  אני אומר לכל אזרח דרוזי שיש לו קרקע פרטית, שהמדינה במשך 50 שנים לא הרחיבה מתאר, שימשיך לבנות ויתחבר פיראטית

דוד ביטן: ראש המועצה, אנחנו לא מתכוונים לעודד בנייה בלתי חוקית

דוד ביטן:  אם זה מה שאתה מבקש, אז אולי נעצור ולא נמשיך את החוק

ג'בר מועדי: אני מעודד צורך למחיה

דוד ביטן: גם המדינה תעשה מה שהיא רוצה

דוד ביטן:  רבותיי, לא באנו בשביל הדברים האלה

דוד ביטן:  באנו לפתור את הבעיה ולא לעודד בעיה אחרת

חמד עמאר: אף אזרח דרוזי לא רוצה לבנות בלתי חוקי

חמד עמאר:  כולם רוצים לבנות חוקי, להתחבר לחשמל ולגור בצורה נורמלית

בהיג' מנצור: אדוני היושב-ראש, אני רוצה לבנות באופן חוקי אבל שוועדת התכנון תאפשר לי לעבוד באופן חוקי

בהיג' מנצור:  אני אומר לך שבפגישה שהיינו אצל שפיגלר - - -     

דוד ביטן: אני מכבד את שפיגלר אבל עם כל הכבוד הוא גוף מבצע והוא לא קובע מדיניות

דוד ביטן:  זה שהוא רוצה חיבורים, הכול טוב ויפה

דוד ביטן:  אתם כאן מצטטים אותו כאילו הוא האורים והתומים אבל הוא לא כזה

חמד עמאר: הוא לא יכול לחבר בית אחד בלי שיעבור החוק הזה

חמד עמאר:  אנחנו חייבים להעביר את החוק הזה

בהיג' מנצור: בתאגיד המים אליו נכנסתי לפני כמה שנים יש תקנון

בהיג' מנצור:  אתה יכול להתחבר לביוב ומים ללא היתר

בהיג' מנצור:  גם חברת חשמל, תפטרו אותה מהעונש הזה ושהיא תחבר חשמל ללא קשר

בהיג' מנצור:  אני מודה שאני מקווה מאוד שהתהליך יהיה קצר ונגיע לקריאה ראשונה ולקריאה שנייה ושלישית

בהיג' מנצור:  תודה רבה

ראדי נגם: בוקר טוב

ראדי נגם:  אני מברך את אדוני היושב-ראש

ראדי נגם:  אני ראש מועצת בית ג'אן

ראדי נגם:  כבוד השייח', חבריי ראשי המועצות

ראדי נגם:  אני מברך את כל חברי הכנסת שקידמו את החוק החיוני והבסיסי הזה

ראדי נגם:  אני אקדים את המאוחר ואומר שהחוק הזה הוא כמו צו 8

ראדי נגם:  צו 8 לא חל על כולם

ראדי נגם:  בשבילי החוק הזה הוא כמו צו 8 ואני אפרט

ראדי נגם:      היום חשמל זה מצרך בסיסי חיוני כמו אוויר, כמו מים, כמו אוכל ולצערי אחרי שעשיתי מיפוי של הסכנות בבית ג'אן, יש הרבה אנשים עם מכשירים מחוללי חמצן

ראדי נגם:  לכן צריך להסתכל גם בהיבט הזה

ראדי נגם:       בקשר לחוק התכנון והבנייה, אני חבר בוועדה המחוזית, בכל הוועדות, ואדוני, לא הכול תלוי ראש רשות

ראדי נגם:  על מנת להרחיב מטר אחד, צריך את רשות הביוב והמים ואישור פתרונות קצה כאשר לא הכול בתוך היישוב

ראדי נגם:  צריך את רשות הניקוז, רשות הנחלים, רשות העתיקות, רשות הטבע והגנים, פקיד היערות ותוסיף עוד קרקעות פרטיות

ראדי נגם:  צריך לעבור את כל המשוכה הזאת, כמו מסלול נינג'ה, ותוסיף על זה גם את משרד הבריאות וזה על מנת לאשר את חוק תוכנית בנייה

ראדי נגם:  אם אין פתרונות קצה, אין תוכנית

ראדי נגם:  לכן לא הכול תלוי ראש רשות

ראדי נגם:      לגבי תיקון 136 לחוק התכנון והבנייה, לקח לי שלוש שנים לקבל צו של השר

ראדי נגם:  חוק התכנון והבנייה אושר בפברואר 2022

דוד ביטן: חוק חיבור חשמל?     

ראדי נגם: נכון

ראדי נגם:  אני חבר בוועדה המחוזית ולקח לי שלוש שנים לקבל אחד מתוך ארבעה שהגשתי

ראדי נגם:  לכן צריך חוק לא כדי להעביר חוק אלא החוק אמור להיות ישים ובלי מכשולים בדרך, בלי חסמים, חוק שיחול על 95 אחוזים מהמקרים

ג'בר מועדי: אגב, העיר מע'אר, העיר הדרוזית היחידה בישראל שיש בה מוסלמים, בדואים ונוצרים

ג'בר מועדי:  ברגע שהחוק זה יחול, הוא חל על כל התושבים

ג'בר מועדי:  אגב, בחלק מהישובים כמו עוספיא, חלק מהתושבים הם לא רק דרוזים

אחמד טיבי: בטייבה יש דרוזי אחד

אחמד טיבי:  אני מבקש לחבר את טייבה

ג'בר מועדי: יש הדרה ליישובים הדרוזים

פריד גאנם: אני תמיד מתלונן שאני לא מפריע לאף אחד ולצערי הרב משאירים אותי לסוף

פריד גאנם:  אני אהיה קצר ואדבר קונקרטית

פריד גאנם:  קראתי את הצעת החוק והשתתפתי במספר ישיבות והעניין של שוויון בפני החוק, אני חושב שזאת בעיה קשה מאוד וצריך לא להגיע לבג"ץ אלא לפני בג"ץ צריך להיות שוויוני

פריד גאנם:  אגב, לטעמי אני רוצה שכל העולם יקבל מזון, העיקר שגם אני אקבל אותו

פריד גאנם:  אין לי בעיה שכל העולם יקבל מזון, חשמל או מים או חמצן

פריד גאנם:  אפשר לנסח את זה בצורה שאף אחד שלא יקופח

פריד גאנם:      בקשר להצעת החוק המונחת בפנינו נכון להיום, היא עברה בקריאה טרומית ואנחנו כולנו ממהרים לקבל חשמל ולפתור את הבעיה אבל אני חושב שהניסוח עד היום הוא בעייתי מאוד, מלכתחילה היו בו מכשולים ובסופו של דבר אנחנו לא רוצים חוק שיוציא את כולם מחוץ לתחולתו וזה מה שקורה עכשיו

פריד גאנם:       אני מפנה לסעיף 4(א)(1) ו-4(א)(2)

פריד גאנם:  אלה סעיפים מאוד בעייתיים, מסורבלים וגם מוציאים כמעט את כל המתחמים מתחולת החוק

פריד גאנם:  אני מבין שחברת החשמל היא גוף שחברת החשמל היא גוף מבצע אבל צריך גם לשמוע את אנשי המקצוע

דוד ביטן: ראש העיר, אין לך מה לדאוג

דוד ביטן:  אמרתי מהתחלה שבכל מקרה החוק הזה יהיה כזה שאפשר יהיה לבצע אותו

פריד גאנם: אני אומר שהתחולה צריכה להתייחס לכל בית ובית

פריד גאנם:  אני גם משפטן, עסקתי 10 שנים במשפטים, ואני גם מוכן לשבת ולתת את הדעה המשפטית שלי איך לנסח חוק

פריד גאנם:  אני גם יודע מה זה דברי הסבר והיו הרבה שאלות למה חוקקו חוק פלוני אלמוני, למה סעיף מסוים כשל וכולי

פריד גאנם:  יש לנו ניסיון ואני מוכן לבוא כל יום כך שתוכלו להיעזר בו ובאחרים על מנת לנסח את החוק כשהוא ישים ובלי תקלות ובלי בעיות, שיחול על כולם ויפתור את הבעיה

פריד גאנם:  אנחנו יושבים כאן כי יש בעיה רצינית ולא רק בגלל המלחמה נזכרנו בזה

פריד גאנם:  רבותיי, הבעיה קיימת הרבה שנים ואני חושב שכבוד היושב-ראש, אתה שאלת שאלות נכונות ופיצלת בצורה נכונה

פריד גאנם:  חוק התכנן והבנייה בביצוע של החוק בוועדות המחוזיות הוא בעייתי מאוד וצריך באמת לדון בזה באופן נרחב ואין ספק שיש זיקה בין זה לבין זה

פריד גאנם:  אגב, לדעתי חיבור חשמל לבתים הוא גם אינטרס לאומי

פריד גאנם:  כל בית שעומד בתנאי הסף כאשר הפירוש של תנאי סף זה חשמל בטוח וחוץ מזה אין כלום

פריד גאנם:      לכן אני אומר שצריך לבטל כמה סעיפים בהצעת החוק, לבטל לגמרי ולנסח אותו בצורה פשוטה

פריד גאנם:  כל בית שעומד בתנאי סף, לחבר אותו

פריד גאנם:  כמובן יש שאלות של תקצוב – תקצוב תכנון, תקצוב ביצוע של התשתיות – ואני חושב שצריך לקחת בחשבון גם את זה

פריד גאנם:  מה שכתוב בחוק בסעיף 6, אני חושב שזה בעייתי כי אומרים משרד האוצר ומשרד הפנים אבל צריך להוסיף את משרד האנרגיה ואת משרד השיכון וכל המשרדים

פריד גאנם:  אם אין תקצוב לדבר הזה, ואמר את זה היושב-ראש בצורה יפה מאוד, אני חושב ששום דבר לא יצמח מזה, או שיהיה חוק טוב או שבכלל לא ללכת על זה

דוד ביטן: לפני שאני מאפשר למשרדי הממשלה אני אומר שבישיבה הבאה משרדי הממשלה יצטרכו להתייחס

דוד ביטן:  אני מבקש שיוקם צוות מטעם ראשי המועצות אותו אתם תקימו לבד

דוד ביטן:  אני רוצה לקבל את כל הנתונים כמו כמה בתים לא מחוברים לפי ישובים

רפיק חלבי: כבר נעשתה עבודת שטח

רפיק חלבי:  בדקנו

דוד ביטן: אם כן, תביאו לנו את זה בצורה מסודרת

דוד ביטן:  בנוסף לכך אני רוצה לדעת כמה שנים הם לא מחוברים, סטטיסטית, סוג הבעלות ואני מבין שמדובר בבעלות פרטית

רפיק חלבי: הכול בעלות פרטית

דוד ביטן: כמה צווי הריסה, כמה שיפוטי וכמה מינהלי כולל קנסות

דוד ביטן:       דבר נוסף שאני כן רוצה שאתם תשלחו לנו מהצוות שלכם הוא מה מבחינתכם הנימוקים למתן העדפה לעדה הדרוזית

דוד ביטן:  את זה אני רוצה שאתם תאמרו לנו, את ההסברים לכך

קריאה: אנחנו ניעזר בחבר הכנסת אחמד טיבי

דוד ביטן: תוך כמה זמן אתם תעבירו לנו את הנתונים שביקשתי?     

קריאה: שבוע

רון כץ: דוד, אתה רוצה שראשי הרשויות יאמרו לך למה צריך לתת העדפה לדרוזים? אנחנו לא יודעים לבד?     

דוד ביטן: מה העמדה שלהם

רון כץ: תבדוק את נתוני הגיוס לצה"ל

דוד ביטן: אנחנו נקבל גם מאחרים אבל אני רוצה שהם ינמקו לי למה לדעתם הם צריכים לקבל העדפה

דוד ביטן:       לגבי הייעוץ המשפטי שלנו, אני מבקש שתכינו לי – דבר עם כל משרדי הממשלה – את ההצעה לפיצול החוק

דוד ביטן:  חיבור חשמל זמני

איתי עצמון: לכולם?     

שלום דנינו: לפי הפרמטרים שייקבעו

אופיר כץ: דוד, זה מורכב

אופיר כץ:  אולי נדבר על זה?     

דוד ביטן: למה צריך לדבר על זה?     

אופיר כץ: בוא נדבר על זה רגע

דוד ביטן:  נדבר

דוד ביטן:  לא הצבענו

דוד ביטן:  נכון? לא הצבענו

דוד ביטן:  תכינו לי את ההצעה הזאת כאשר מדובר על שנתיים פלוס שלוש שנים

דוד ביטן:  שלוש השנים הנוספות אפשר באופן חלקי לפי התקדמות ההליכים שאנחנו מדברים עליהם

רון כץ: אני לא אומר לך

רון כץ:  נמצא כאן היועץ המשפטי והוא יגיד לך

דוד ביטן: בסדר

דוד ביטן:  תגיד לי מה שאתה רוצה

רון כץ: אני חושב שכדי לקדם את זה, המידתיות כאן היא חשובה

דוד ביטן: אני מבקש שתעשו תיקונים בחוק באופן שיוקם צוות, מעין מינהלת, שלממשלה יהיה חלק גדול והיא גם תתקצב אותו

איתי עצמון: צוות בין-משרדי?     

דוד ביטן: צוות בין-משרדי

דוד ביטן:  תהיה גם נציגות לרשויות המקומיות וזאת על מנת שיהיה תקצוב והמינהלת היא זו שתעשה את התכנונים ותגיש את התב"עות ואת כל מה שצריך על מנת שבסופו של דבר בן אדם יוכל להוציא היתר בנייה

דוד ביטן:  אני רוצה שזה יהיה בחוק כולל תקצוב, שהחוק יחייב תקצוב ולוחות זמנים כמה זמן לוקח לאשר כל דבר

דוד ביטן:  תב"ע, לא יותר משנה

דוד ביטן:  הרשויות המקומיות במקרה כזה לא יגישו התנגדויות סרק וזה העניין שלכם

דוד ביטן:  לא לעשות הליכים שיעכבו את האישורים

דוד ביטן:       אם אפשר, אני רוצה להקים צוות של חברי כנסת יחד עם הממשלה שיקבע איזה הליכים ומה המהירות שלהם כדי לאשר את הכול, על מנת שבן אדם יוכל להוציא היתר במהירות

ג'בר מועדי: אי אפשר לבחון את הנושא של ההסדרה ברצינות?     

דוד ביטן: מה זאת אומרת הסדרה? לא הבנתי

ג'בר מועדי: הסדרה זה לקחת תמונת מצב קיימת, מקרים שקיימים ולחסוך זמן

ג'בר מועדי:  את זה אפשר לעשות מחר בבוקר ואז מבטלים את הקנסות, את צווי ההריסה וגם מקבלים היתר וגם חשמל

דוד ביטן: אלקין, אתה מוכן לרכז? אתה מתמצא בתכנון ובנייה, נכון?     

זאב אלקין: קצת

שלום דנינו: הוא היה מועמד לראשות עיריית ירושלים

דוד ביטן: אני מבקש שגם דלל יהיה איתך

דוד ביטן:  הוא היה יושב-ראש ועדה הרבה שנים והוא טיפל בנושא הזה

דוד ביטן:  כמה זמן ייקח לכם לשבת?     

זאב אלקין: זה תלוי בממשלה, איך היא תתארגן

דוד ביטן: לא, הפעם היא תתארגן מהר

דוד ביטן:  קחו חודש לעניין הזה

קריאה: לא

קריאה:  זה המון זמן

דוד ביטן: אם אני מפצל, יש לי זמן

קריאה: חלק מראשי הרשויות תוך חודש לא יהיו

שלום דנינו: אתה בטוח? אני רואה כאן הנהגה מדהימה

דוד ביטן: חמד, אתה מתמצא בתכנון ובנייה?     

קריאה: אני מציע שראשי הרשויות יהיו מאלה שבטוח ממשיכים אחרי הבחירות לרשויות

חמד עמאר: לא מחייב להיות ראש רשות

חמד עמאר:  מי שהיה ראש רשות, זה גם מספיק, אם הוא מתמצא בתכנון ובנייה

דוד ביטן:  בצוות יהיו חמד, אלקין ודלל

דוד ביטן:  אתם תרכזו את הצוות ותביאו לנו כמה שיותר מהר המלצות בעניין הזה

קריאה: ראש העיר פריד גאנם מטעם המועצות

דוד ביטן: שיהיה ברור שאנחנו לא מתכוונים לחוקק חוק שבסופו של דבר לא יצא ממנו כלום

רון כץ: בנושא של תכנון ובנייה, צריך לשים לב לזה שיש גם את ועדת הפנים

חמד עמאר: אנחנו נוגעים רק בחוק הזה

דוד ביטן: רק לגבי החוק הזה

דוד ביטן:  אם אתה רוצה, אני מוכן להעביר את זה לוועדת הפנים

חמד עמאר: לא

חמד עמאר:  זה צריך להיות בוועדת הכלכלה אצל דוד ביטן

רון כץ: גם אני לא מוכן

רון כץ:  צריך שזה יהיה כאן

רון כץ:  אני אומר שהפיצולים האלה יכולים לגרור אותנו לשם

חמד עמאר: לא

חמד עמאר:  אנחנו מדברים על החשמל וחשמל הוא אנרגיה ואנרגיה היא בוועדת הכלכלה

רון כץ: חמד, לא סתם אני אומר את זה

זאב אלקין: את הוראת השעה צריך להעביר מהר

חמד עמאר: כן, את הוראת השעה צריך להעביר מהר

דוד ביטן: משרד המשפטים ומשרד הפנים, נבקש התייחסות לצווים השיפוטיים או המינהלים

דוד ביטן:  תאמרו לנו מתי

קריאה: צריך לערב את שר המשפטים בכל הקנסות

דוד ביטן: קודם נשמע את גורמי המקצוע

דוד ביטן:  אתם צריכים לתת לנו התייחסות מה קורה עם הצווים

דוד ביטן:  אם אתה נותן חיבור זמני לאדם ומחר בבוקר הוא צריך לשלם מיליון שקלים קנסות, גם במקרה כזה לא עשינו שום דבר

דוד ביטן:  אם נותנים לו הזדמנות לו להסדיר את העניין, אז נותנים לו הזדמנות להסדיר את העניין

דוד ביטן:  זה אומר שגם אתם צריכים לעשות מה שאתם צריכים

דוד ביטן:  אם אתם לא מסוגלים, תגידו לנו אם אנחנו יכולים להכניס את זה לחוק במסגרת החוק עצמו, מבחינת ההחלטות שלנו בעניין הזה

דוד ביטן:      משרד המשפטים, אחרי שראשי המועצות יעבירו אלינו התייחסות למה שאמרתי, אני מבקש את ההתייחסות שלכם לעניין של השוויון בפני החוק

קריאה: אני יכול להתייחס עכשיו

איתי עצמון: סליחה, לפני כן אני רוצה להתייחס לפיצול

איתי עצמון:  ברמה הפורמלית ועדה רשאית באישור מליאת הכנסת לפצל הצעת חוק שהועברה אליה אחרי הדיון המוקדם לשתי הצעות חוק או יותר כך שיובאו כהצעות חוק נפרדות לקריאה הראשונה

איתי עצמון:  כך קובע סעיף 79(ב) לתקנון הכנסת

איתי עצמון:  מעבר לפן הפורמלי אני לא כל כך מבין איך ניתן כרגע לפצל חלק מהצעת החוק כי בעצם צריך לקחת חלק מההוראות ולהעביר אותן

איתי עצמון:      כמעט מיותר לומר שיש כאן כל מיני בעיות ומורכבויות בהסדר שמוצע וביקשת שנבחן אותן

איתי עצמון:  אם יועבר חלק מהצעת החוק עכשיו כחקיקה, הבעיות האלה לא מתאיינות

דוד ביטן: לכן אני ממשיך

איתי עצמון: אבל זה כבר יהיה חוק

דוד ביטן: לא, רק לגבי החיבור הזמני של החשמל

איתי עצמון: חיבור זמני, למי?     

דוד ביטן: לאלה שאין חיבור חשמל

שלום דנינו: צריך לקחת בחשבון שלא תהיה דרך חזרה מהחיבור

שלום דנינו:  לא חשוב איזה תנאי ייקבע, לא ינתקו אותו

דוד ביטן: לא

דוד ביטן:  זה זמני

דוד ביטן:  מה זה זמני? בסוף זה ניתוק, אם הם לא עומדים בשום דבר

איתי עצמון: מבחינה משפטית אני לא בטוח שזה פותר את הקושי

דוד ביטן: זה בינתיים פותר את הבעיה

דרור וגשל: היושב-ראש, אתה מתייחס לזמנים

דרור וגשל:  מרשות החשמל וגם מחברת החשמל יאמרו שאין דבר כזה זמני

דרור וגשל:  ברגע שמחברים מישהו לחשמל, כבר בונים לו את התשתיות והוא מחובר

חמד עמאר: יש חיבור זמני

חמד עמאר:  טופס 2 בחברת החשמל

קריאה: אתה לא יודע לנתק את החיבור הזמני

קריאה: היו כאלה שניתקו אותם

דוד ביטן: אם כן, מה זה זמני? אם אתה אחר כך לא יכול לנתק, זה לא זמני

דרור וגשל: אני מוכן להסביר

דוד ביטן: לא נתתי לך זכות דיבור

דוד ביטן:  הבנתי את העמדה של חברת החשמל

קריאה: זה נושא מקצועי ולא משפטי

דוד ביטן: מה הקשר לרשות החשמל?     

דרור וגשל: אני מתחבר למה שאמר היועץ המשפטי שלך אמר

דרור וגשל:  יש בעיה קשה מאוד במה שאדוני מציין לגבי הפיצול כנראה מתוך הנחה שאדוני אומר שיש כאן משהו זמני ונאריך בחוק השני

דוד ביטן: אין שום בעיה

דוד ביטן:  החוק מדבר על זמני

דוד ביטן:  גם אם אני אעביר עכשיו את כל החוק, יש לך זמניות

דוד ביטן:  אתה נגד החוק באופן כללי

דוד ביטן:  הבנתי

דרור וגשל: אני לא נגד החוק באופן כללי

דוד ביטן: נדבר על חיבור זמני או לא, כהוראת שעה?     

קריאה: הוא אומר שהוא לא יודע מה זה חיבור זמני

דרור וגשל: אני יודע היטב מה זה חיבור זמני

דרור וגשל:  אני מסביר לכם שזה לא קשור למה שאדוני מציע

דרור וגשל:  שוב, ההערות של היועץ המשפטי של הוועדה מאוד מאוד נכונות

דוד ביטן: בינתיים הוא העיר רק לגבי הנוהל

דוד ביטן:  הוא לא העיר לגבי המהות

דרור וגשל: אני מדבר על הקושי שבפיצול

בנימין ארדיטי: אנחנו מבקשים להצטרף להערה

בנימין ארדיטי:  אנחנו מאוד מתקשים להבין את הפיצול

דוד ביטן: בסדר גמור, אבל אנחנו נעשה את הפיצול

דוד ביטן:  אני לא רואה מצב שאפשר לרבע את המעגל בשלב הראשון מבחינת תהליכים שצריך לעשות עד להוצאת ההיתר

דוד ביטן:  לכן אני לא מוכן שהחוק הזה יהיה כמו החוק הקודם, שהוא יהיה נייר מת וחוץ מלהעביר חוק ולומר שהעברנו חוק, לא יצא מזה כלום

דוד ביטן:  לכן אני אומר שאנחנו נפצל את החוק הזה

דוד ביטן:  אם נצליח, יופי

דוד ביטן:  אם לא נצליח, נראה מה לעשות

ג'בר מועדי: אז משרד הפנים יבוא עם פתרון יצירתי יותר, נעשה הסדרה בהיתרי לכל הבתים כי אתם אחראים על התכנון ולא עשיתם תכנון במשך 40 שנים

דוד ביטן: אל תגזימו

דוד ביטן:  אני אומר לך את זה על השולחן

ג'בר מועדי: למה? הסדרה

דוד ביטן: אתה מגזים באופן כללי בהערות שלך

ג'בר מועדי: הבעיה היא מוגזמת

דוד ביטן: לא, גם לכם יש אחריות לבעיה הזאת ולא רק למשרדי הממשלה

ג'בר מועדי: אנחנו לא אחראים על תכנון

ג'בר מועדי:  במשך 40 שנים לא עשו תכנון

דוד ביטן: להגיד אנחנו לא אחראים על כלום, לא

ג'בר מועדי: לא, אנחנו לא אחראים על תכנון

ג'בר מועדי:  זאת עובדה

דוד ביטן: אל תוביל אותנו לדבר בעניין הזה יותר מדי

דוד ביטן:  אתה כבר אומר תיבנו בלי היתר וכל מיני דברים

דוד ביטן:  עזוב

דוד ביטן:  זה לא מתאים לראש מועצה לומר תיבנו בלי היתר

דוד ביטן:  עם כל הכבוד לך, עזוב את זה

דוד ביטן:  ברור שיש ויכוחים אבל אני רוצה כרגע לפתור את הבעיה של החיבור באופן זמני ואחר כך נדון בכל הבעיות האחרות, ויש בעיות

בנימין ארדיטי: אדוני, אם אפשר לומר רק משפט אחד

בנימין ארדיטי:  אנחנו תומכים בהצעת החוק ואנחנו רוצים לפתור את הבעיה

בנימין ארדיטי:  אנחנו גם לא רוצים שתהיה הוראת חוק שהיא אות מתה

בנימין ארדיטי:  אפשר לדבר על הכול אבל ההצעה של אדוני לפצל, על פני הדברים היא בלתי אפשרית ברמה הבסיסית

דוד ביטן: למה?     

בנימין ארדיטי: אני אסביר

בנימין ארדיטי:  החוק הזה הוא הוראת שעה לשנתיים

בנימין ארדיטי:  דרך אגב, זה לא אומר שהחיבור הוא זמני

בנימין ארדיטי:  בחוק זה לא כתוב

בנימין ארדיטי:  הוראת שעה לשנתיים, הכוונה שהצווים יכולים להינתן למשך שנתיים

בנימין ארדיטי:  אף אחד לא דיבר על התוכן של הדברים ועל זה נדבר אחר כך

בנימין ארדיטי:       אני רוצה להסביר ברמה המהותית

בנימין ארדיטי:  החוק מדבר על חיבור לחשמל בתנאים א', ב', ג' ו-ד'

בנימין ארדיטי:  אם מפצלים את התנאים, אי אפשר לדבר על פיצול בלי תנאים כי בעצם אתה אומר שנחבר ואחר כך נקבע את התנאים

דוד ביטן: זה לא מדויק

דוד ביטן:  לא הבנת אותי נכון

דוד ביטן:  ראשית, אמרתי שהחיבור הזמני, גם יהיו לו תנאים ונדבר על זה

דוד ביטן:  דבר שני, אחת הבעיות המרכזיות בחוק היא שאף אחד לא עושה את הדברים על מנת שהם יסתיימו ולכן אני רוצה להקים מינהלת, לקבוע מועדים לכל אישור ואישור באופן כללי ואז אני יודע שתוך שנתיים אני מסוגל להתקדם ולגרום לכך שאנשים יוכלו להתקדם להוצאת היתרים

דוד ביטן:  לכן אני אומר שנתיים פלוס שלוש שנים

דוד ביטן:  שנתיים לא מספיקות

דוד ביטן:  אני נותן למשרדי הממשלה או לשר הרלוונטי אפשרות לומר שלמשל לבית ג'אן צריך לתת עוד שנה כי הם ממש הגיעו לשלבים כאלה וכאלה, לדלית אל כרמל צריך לתת עוד שנתיים כי הם לא אשמים בזה שלא הסתדרו הדברים כמו שצריך

בנימין ארדיטי: אדוני, בזה אין בעיה

דוד ביטן: לגבי התנאים, בסדר, אבל אם אתם חושבים שאפשר לפתור את הבעיה הזאת בשנתיים, בסדר, אני איתכם אבל אני לא חושב שאפשר לפתור את הבעיה בשנתיים

בנימין ארדיטי: שנתיים זה כדי להוציא את הצו

בנימין ארדיטי:  לא כתוב בחוק שאם הצו ניתן, החיבור הוא זמני בתום השנתיים

בנימין ארדיטי:  זה לא כתוב ולא זו הכוונה אבל נדבר על זה אחר כך

חמד עמאר: זאת גם לא כוונת המחוקק

שלום דנינו: באופן עקרוני אני לא רואה שום מצב – אני מבין מה אומר נציג חברת החשמל - שחשמל זמני ינותק מאיזושהי סיבה

שלום דנינו:  לא נראה לי שאפשר לחזור אחורה

קריאה: למה לא? אם מישהו לא משלם חשמל, מנתקים אותו

שלום דנינו: זה לא קשור לסוגייה הזאת

קריאה: למה? חברת חשמל היא קבלן ביצוע

קריאה:  את מי שיגידו לה לנתק, היא תנתק

דרור וגשל: מי שאומר את זה כאן, זאת פשוט טעות

דוד ביטן: כל העקרון הוא שאם אתה תגיד שאי אפשר לנתק, הבן אדם לא ירוץ להוציא היתר

שלום דנינו: אני אומר את מה שאני חושב

דוד ביטן: אתה טועה

שלום דנינו: אני לא טועה

שלום דנינו:  תראה איזו סוגייה קשה יש היום כאשר מדובר על חיבור של כבלים משכן לשכן

שלום דנינו:  פיקוח נפש

דוד ביטן: עם כל הכבוד, לא הכול זה פיקוח נפש

דוד ביטן:  בסופו של דבר אם אתה לא תיתן לו את התמריץ הזה להוציא היתר, הוא לא יוציא היתר

דוד ביטן:  לכן זה חייב להיות זמני עם איזושהי סנקציה

דוד ביטן:  הדרישה הזאת שאי אפשר לנתק בכלל, למרות שבית המשפט תמיד יכול לנתק, הוא לא יוציא היתר

דוד ביטן:  אמרתי מהתחלה שהוצאת היתר עולה כסף לאזרח

דוד ביטן:  זה לא שרק מוציאים היתר אלא הוא צריך לשלם עבור כל מיני דברים כולל היטלי השבחה וכולי

חמד עמאר: אין אחד ביישובים הדרוזים שלא רוצה להוציא היתר

שלום דנינו: דוד, בפיצול אתה מקבל החלטה אמיצה שאומרת גם משהו ערכי כלפי היישובים האלה, שקודם כל אני רוצה לשנות את המצב ולחבר אותם

שלום דנינו:  אני אומר שזה בסדר גמור ואתה יכול לקבוע תנאים אבל לא יהיה מצב המוני ורחב שבאמת נוכל לנתק למישהו

שלום דנינו:  במחשבה הזאת צריך למצוא דרך

דוד ביטן: גם בית המשפט יכול לקבוע אבל אני לא בית המשפט

דוד ביטן:  אם יגישו בקשה לבית המשפט והוא יחליט לנתק, ינתקו

דוד ביטן:  אם הוא יחליט לא לנתק, לא ינתקו

דוד ביטן:  אני לא רוצה להיכנס לזה כי זה לא שיקול שלי אלא שיקול של בית המשפט וזה יכול להיות מכל מיני סיבות כמו במקרה שאדם כלל לא רוצה להוציא היתר, נתנו לו שנה, נתנו לו שנתיים, נתנו לו שלוש שנים

דוד ביטן:  בית המשפט שלא יאמר עצור, החיבור שלך הוא זמני, אני מנתק אותך

שלום דנינו: משרד הפנים מנסה להגיד שיש בעיה בפיצול כי היא מחוברת לעוד 1, 2, 3 ברמת התכנון

שלום דנינו:  אני מנסה להגיד למשרד הפנים שאם מתקבלת כאן החלטה ערכית שבאמת את החשמל צריך לחבר, זו סוגייה אחת שננסה לבודד אותה

שלום דנינו:  שוב, היא לא כלי לאכיפה

בנימין ארדיטי: לא אמרתי שהיא כלי לאכיפה

דוד ביטן: שלום, עזוב את זה עכשיו

דוד ביטן:  אם משרדי הממשלה ימשיכו עם התנאים שלהם, בסוף לא יהיה כלום

בנימין ארדיטי: רציתי להשלים

בנימין ארדיטי:  כמו שהממשלה החליטה, אנחנו תומכים בהצעת החוק בכפוף לתיאום עם משרד הפנים

דוד ביטן: אני מודיע לך שברגע שחוק מונח אצלי, התיאום יהיה אבל אתם לא קובעים לבד

דוד ביטן:  יש את הכנסת וגם היא קובעת

בנימין ארדיטי: ברור שהכנסת קובעת

דוד ביטן: גם אם אופיר כץ התחייב לכם, אני לא התחייבתי לכם לשום דבר

דוד ביטן:  עבדתי על זה בעבר

דוד ביטן:  חוק מגיע אלי ואני לא מחויב ואין לי שום התחייבות של מציע החוק

דוד ביטן:  זו בעיה שלו מולכם

דוד ביטן:  תיאום ודאי שיהיה ואם אנחנו חברי הכנסת נחשוב שאנחנו לא מקבלים איזושהי הערה שלכם, נגיד

דוד ביטן:  אם לא, לא צריך לעשות כלום, תעשו חוקים, תאשרו אותם בממשלה ונגמר הסיפור

דוד ביטן:  עם כל הכבוד להתחייבות של אופיר כץ, זאת בעיה שלו

דוד ביטן:  אנחנו מתייחסים עניינית לבעיות

דוד ביטן:  כל עוד הטיעון שלכם הוא ענייני, אנחנו בעד

דוד ביטן:  כל עוד הוא לא טיעון ענייני, אנחנו לא בעד

דוד ביטן:  עם כל הכבוד לאופיר כץ, תעשו לו נו, נו, נו, ותעמידו אותו בצד והוא יקבל עונש

שלום דנינו: לא נעמיד בצד

דוד ביטן: לא אמרתי שלא נקבל את הערות הממשלה

דוד ביטן:  ודאי שאני אדון בכובד ראש אבל עדיין הסמכות היא של חברי הכנסת

בנימין ארדיטי: אין חולק על כך

דוד ביטן: מעלינו יש את בג"ץ אבל זה משהו אחר

דוד ביטן:      את משרדי הממשלה נשמע בהרחבה בדיון הבא

דוד ביטן:  רציתי לאפשר לאנשי הציבור ושאתם תשמעו את מה שיש להם לומר

בנימין ארדיטי: אני רק מציע הצעת ייעול

בנימין ארדיטי:  אני חושב שכדאי שנשב בישיבות גם עם הייעוץ המשפטי כי יש המון נושאים וכפי שאמרתי אנחנו לא רואים אפשרות טכנית לפיצול בין התנאים לחוק

דוד ביטן: יכול להיות שאתה צודק

דוד ביטן:  אני אומר מה ההצעה שלי והיא שלדעתי צריך לפצל כי זה פותר חלק גדול כרגע באופן זמני

דוד ביטן:  גם כך ההצעה היא זמנית ולכן אני לא מבין מה הבעיה

דוד ביטן:  אנחנו נדון על זה

דוד ביטן:  לא אמרתי שמה שאני אומר זה אורים ותומים אבל זאת ההצעה שלי לדיון

איתי עצמון: צריך לשקול את זה

דוד ביטן: לא החלטנו הבוקר מה לעשות אבל זאת הצעה לדיון

דוד ביטן:  נדון בזה כי אחרת מה הזמניות כאן?      

דרור וגשל: הזמניות היא להוצאת הצווים ולא לחיבור החשמל

דוד ביטן: ומה עם החיבור?     

דרור וגשל: החיבור נשאר

דוד ביטן: אם אתם אומרים שאתם פותרים את הבעיה בלי פיצול, בסדר

דרור וגשל: לא

דרור וגשל:  אנחנו אומרים שלכן אי אפשר לפצל כי התנאים לחיבור קשורים לחיבור

קריאה: תעשו שתי אופציות

דוד ביטן: זה לא מדויק מה שאתה אומר

חמד עמאר: כוונת המחוקק היא לחבר את הבתים לחשמל

חמד עמאר:  בואו נמצא את הנוסחה

חמד עמאר:  חבל שאנחנו מתווכחים על דברים לא מציאותיים

חמד עמאר:  נמצא את הנוסחה

חמד עמאר:  זה התפקיד שלנו

דוד ביטן: אין בעיה

דוד ביטן:  אני לא חייב לעשות את הפיצול

דוד ביטן:  תביאו לי פתרון שיניח את דעתנו, ואז אני לא צריך את הפיצול

רפיק חלבי: ההצעה שלך היא מצוינת

רפיק חלבי:  יש הבדל בין מי שיושב במשרד שלו לבין האנשים שנמצאים בבתים שלהם בלי חשמל

רפיק חלבי:  יש הבדל תהומי

דוד ביטן: אני מבין למה משרד הפנים אומר את מה שהוא אומר

דוד ביטן:  זה מקובל עלי

דוד ביטן:  זה התפקיד שלו אבל אני לא מבין למה רשות החשמל מתערבת יותר מדי בעניין הזה

איתי עצמון: היא הרגולטור

דוד ביטן: הרגולטור של מ? מה זה שייך?      

חמד עמאר: זה לא התפקיד שלה

דוד ביטן: אם חברת החשמל תקבל הוראה, היא תחבר

דרור וגשל: אם אדוני רוצה תשובה, אני אסביר

דרור וגשל:  אם אתה לא מביון, אני יכול להסביר

דוד ביטן: לא

דוד ביטן:  אני לא רוצה

דוד ביטן:  בישיבה הבאה

דוד ביטן:  פתאום רשות החשמל בעלת הבית של חיבורי החשמל

דוד ביטן:  את זה באמת לא הבנתי

דוד ביטן:       היועץ המשפטי, שב עם משרד הפנים ועם משרד המשפטים על העניין הזה של הפיצול

דוד ביטן:  אם יתברר שאפשר לתת פתרון מיידי לעניין הזה, כרגע באופן זמני, אני לא רוצה את הפיצול, אבל אם לא – אנחנו נפצל

דוד ביטן:  עכשיו קיבלתם משימה לראות איך מסתדרים

איתי אלימלך: יושב ראש מחוז חיפה והצפון, ארגון נכי צה"ל

איתי אלימלך:  כל נכי צה"ל בני העדה הם תושבי מחוז חיפה והצפון

איתי אלימלך:  תודה יושב-ראש הוועדה על זכות הדיבור

איתי אלימלך:  כבוד השייח' מואפק טריף, חברי הכנסת הנכבדים, ראשי הרשויות, ידידיי, חבריי כולם

איתי אלימלך:  אני מברך על הדיון הזה, על ההתקדמות שנעשתה עד עכשיו בהקשר הזה ואני שמח שכולם תמימי דעים שהמצב הזה לא יכול להימשך

איתי אלימלך:  השימוש בחשמל כסנקציה ובחברת החשמל כרשות אכיפה הוכיח את עצמו כלא יעיל

איתי אלימלך:  ברשותכם, אני אתייחס לזווית, אמנם קטנה מבחינת מספרים אבל חשובה מאין כמוה - כמעט 500 בתים של נכי צה"ל שאינם מחוברים לחשמל

איתי אלימלך:  כמובן שכולם מחוברים לחשמל בצורה כזו או אחרת וצורכים חשמל כי אי אפשר להתקיים היום בלי חשמל כמו שאי אפשר להתקיים בלי מים ובלי מזון, אבל הם צורכים את החשמל הזה בצורה שמסכנת את עצמם, מסכנת את בני משפחתם

קריאה: תחזור על המספר

איתי אלימלך: כמעט 500 בתים של נכי צה"ל

איתי אלימלך:  לא די בכך שסיכנו את עצמם בשדה הקרב כשנלחמו, חזרו פצועים, חבולים, עם פציעות קשות, הם חוזרים לבית שלפעמים יש בו חשמל ולפעמים אין

איתי אלימלך:  קריסת המערכת חדשות לבקרים הרבה פעמים מסכנת את בריאותם בשל הזדקקות לציוד רפואי מכל מיני סוגים, שלא תדעו אבל אתם מוזמנים לבוא איתי לסיור בבתים ולראות את זה בעיניים שלכם

איתי אלימלך:  המשמעות של זה היא עונש כפול, סכנת חיים כפולה לנכי צה"ל שחזרו ויצאו מבית החולים חבולים וחוזרים לביתם ואין להם חשמל לציוד הרפואי שלהם בבית

איתי אלימלך:      התייחס קודם חבר הכנסת ששון גואטה לדבר חשוב לא פחות

איתי אלימלך:  הרשת פשוט קורסת כל הזמן

איתי אלימלך:  חוסר היכולת של חברת החשמל לתכנן במצב הנוכחי גורם לקריסת הרשת בשכונות מסוימות וזה קורה כל הזמן

איתי אלימלך:  השכונות האלה, כולן, רובן ככולן, באחוזים אדירים, כמו שאנחנו מכירים במגזר הדרוזי, יוצאי יחידות צבאיות קרביות, קצינים בכירים, לוחמים מהשורה הראשונה שגם היום יושבים בעזה ויושבים בגבול הצפון ולוחמים יום-יום ושעה-שעה למען ביטחוננו

איתי אלימלך:  אנחנו חייבים להם

איתי אלימלך:  אני מדבר בשם נכי צה"ל, בשם 500 נכי צה"ל שאינם מחוברים לחשמל

איתי אלימלך:  אנחנו חייבים להם את הזכות הבסיסית הזאת של חשמל

איתי אלימלך:       אני מברך על החוק הזה ומברך את חברי הכנסת הנכבדים שתומכים בחוק, לדעתי במהות כולם תומכים, ואני מקווה שמהוועדה הזאת תצא הבשורה הגדולה לכלל העדה וכמובן ל-500 נכי צה"ל שאינם מחוברים לחשמל

איתי אלימלך:  תודה לכם

דוד ביטן: תודה רבה

דוד ביטן:  חברת החשמל, רצית לומר משהו? חברת החשמל היא גוף מבצע

דוד ביטן:  הבנו את העמדה

גרשון ברקוביץ: ברשותך אדוני, הערה אחת

דוד ביטן: לא

דוד ביטן:  אי אפשר

דוד ביטן:  אמרתי שבישיבה הבאה ניתן לכל המשרדים לדבר

אופיר כץ: אנחנו לא רוצים לשמוע משפט אחד

אופיר כץ:  אנחנו באמת רוצים להבין את הבעיות מבחינת משרדי הממשלה, מבחינת הרשויות המבצעות

גרשון ברקוביץ: אבל החוק כרגע הוא בגדר אות מתה

גרשון ברקוביץ:  הוא יהיה כמו תיקון 136 ואי אפשר יהיה לבצע אותו

גרשון ברקוביץ:  לא נוכל לבצע את החוק

אופיר כץ: אתה רואה שזה לא משהו שאפשר לומר במשפט אחד? אלה דברים שאנחנו רוצים לשמוע, שתסבירו לנו ואנחנו נחוקק את החוק

דוד ביטן: כאשר ניכנס לסעיפים, תגיד את הדברים האלה

גרשון ברקוביץ: שלחנו את העמדה לוועדה בצורה מסודרת

גרשון ברקוביץ:  כרגע החוק הוא בגדר אות מתה ואי אפשר לבצע אותו

אופיר כץ: סליחה, עם כל הכבוד, אתה לא תגיד אם החוק הוא אות מתה או לא

אופיר כץ:  אתה לא המחוקק

אופיר כץ:  אני לא מקבל את העמדה הזאת

אופיר כץ:  אם אנחנו נגדיר בחוק מה לעשות, אתם תעשו

אופיר כץ:  אתה לא תגיד על חוק שאנחנו מחוקקים שהוא בגדר אות מתה

גרשון ברקוביץ: החוק לא משיג את תכליתו

אופיר כץ: אתה לא רשאי, זה לא המקום שלך ואתה לא תגיד כך למחוקקים ולחברי הכנסת

אופיר כץ:  אתה יכול להעיר את ההערות שלך אבל אתה לא תגיד שהחוק הזה לא יהיה

אופיר כץ:  אין לך את הזכות להגיד את זה

אופיר כץ:  אתה לא תגיד את זה

גרשון ברקוביץ:  לא אמרתי שהחוק הזה לא יהיה

גרשון ברקוביץ:  אמרתי שאי אפשר לבצע אותו

אופיר כץ: אתה לא תגיד את זה

גרשון ברקוביץ: תנסה לחבר עם החוק בית אחד, לא תצליח

דוד ביטן: בינתיים אתם בצד

דוד ביטן:  עם כל הכבוד, אל תאיים עלינו

גרשון ברקוביץ:  אני לא מאיים

דוד ביטן: בינתיים המנכ"ל שלך מסתובב ואומר - - -     

גרשון ברקוביץ: אנחנו בעד

דוד ביטן: ואתה פתאום אומר שאי אפשר לחבר

גרשון ברקוביץ: אנחנו בעד

דוד ביטן: אנחנו כרגע לא דנים בתוכן הסעיף

דוד ביטן:  כשנגיע לסעיף, תגיד למה אי אפשר ליישם ונעשה תיקון מתאים

דוד ביטן:  כרגע אתה נכנס לסוף

דוד ביטן:  אני לא מבין את העמדה

גרשון ברקוביץ: זה ליבו של החוק

אופיר כץ: שר האנרגיה מכיר את העמדה הזאת שלך שהחוק הזה לא ישים?     

גרשון ברקוביץ: כן

אופיר כץ: כי לנו הוא אומר דברים אחרים

גרשון ברקוביץ: הוא יודע שצריך לתת תשובה לעניין הזה

שלום דנינו: נמצא את הדרך

אופיר כץ: אני רוצה לעדכן את שר האנרגיה שזה מה שאומרים האנשים שלו

חמד עמאר: אנחנו נעשה את החוק כך שהוא יהיה ישים

אופיר כץ: אני אפנה לשר האנרגיה ואני אשאל אותו למה הוא אמר לי דברים הפוכים

גרשון ברקוביץ: לא, אנחנו גם אמרנו לך

דוד ביטן: מספיק

דוד ביטן:  אני אוציא אותך ואני לא אתן לחברת החשמל להיכנס לישיבות האלה

דוד ביטן:  מספיק

דוד ביטן:  הסברתי לך שכאשר נגיע לסעיף נדאג שהוא יהיה ישים אבל אתה ממשיך עם אותה הערה לפיה אולי הנוסח לא ישים

דוד ביטן:       משרד המשפטים

רוסלאן עותמאן: אני בכל זאת אנסה לומר משפט

רוסלאן עותמאן:  אני מבין שאין לי אפשרות להתייחס לגופם של הדברים

דוד ביטן: בישיבה הבאה

דוד ביטן:  בישיבה הזאת שמענו את אנשי הציבור ואת משרדי הממשלה נשמע בישיבה הבאה

רוסלאן עותמאן: רציתי להזכיר לכולם שההחלטה של ועדת שרים לענייני חקיקה הייתה ברורה ומפורשת והיא שהמשך הליך החקיקה יקודם בהסכמה ולא בתיאום

דוד ביטן: החלטת ועדת שרים לענייני חקיקה לא מעניינת אותי

שלום דנינו: בהסכמה של מי?     

רוסלאן עותמאן: בהסכמת שר המשפטים, הפנים, האנרגיה

רוסלאן עותמאן:  אני רק אומר מה הייתה ההחלטה

דוד ביטן: בפעם הבאה אל תביאו לי את החוק

דוד ביטן:  אתם רוצים שאני אחזיר את החוק לוועדת שרים? אני אחזיר אותו לוועדת שרים כדי שהיא תחוקק, היא תפתור את הבעיה, היא תאשר את זה בממשלה, תקצבו ותפתרו את הבעיה ולא צריכים את הכנסת

אופיר כץ: אבל הוא לא אשם

אופיר כץ:  הוא רק אומר את העמדה

דוד ביטן: הכנסת צריכה לטפל בדבר כזה?      

אופיר כץ: הוא רק אומר מה אמרו בוועדת שרים

רוסלאן עותמאן: עובדות

רוסלאן עותמאן:  נאמר שצריך להחזיר את ההצעה לוועדת שרים לפני קריאה ראשונה

רוסלאן עותמאן:  זאת הייתה ההחלטה

רוסלאן עותמאן:  יש קשיים אבל אתם לא רוצים שאני אפרט עכשיו

רוסלאן עותמאן:  כדי להפוך את ההחלטה לישימה, צריך לדבר על הקשיים המרכזיים בהם שאלת השוויון והשאלה של ניתוק הזיקה בין התכנון לבין החיבור

דוד ביטן: נכון

דוד ביטן:  את הבעיה הזאת צריך לפתור

דוד ביטן:  אני לא אומר שלא

דוד ביטן:  אמרתי את זה בתחילת הישיבה

דוד ביטן:  לא התחמקתי משאלת השוויון

דוד ביטן:  משרד הפנים אמר לי משהו שקשור לשאלת השוויון ואני לא אומר מה

דוד ביטן:       אני חייב לסיים את הישיבה

דוד ביטן:  כל אחד קיבל את מה שהוא צריך לעשות

דוד ביטן:  הישיבה הבאה, בגלל כל מיני בעיות, תתקיים ב-12 בפברואר ולא בשבוע הבא

דוד ביטן:  אני מבין שביום שלישי הבא אתה לא יכול

אופיר כץ: לא

אופיר כץ:  אני יכול

דוד ביטן: אם כן, הישיבה הבאה תהיה ביום שלישי הבא

דוד ביטן:  תקבלו הודעה על כך בציון שעת הדיון

אופיר כץ: תודה אדוני היושב-ראש

דוד ביטן: תודה

דוד ביטן:  הישיבה נעולה